สตาร์ วอร์ส

***สตาร์ วอร์ส*** () เป็นสื่อแฟรนไชส์แนวมหากาพย์บันเทิงคดีอวกาศ สร้างโดย จอร์จ ลูคัส ซึ่งเริ่มต้นจากภาพยนตร์เมื่อปี ค.ศ. 1977 และกลายเป็นปรากฏการณ์วัฒนธรรมประชานิยมที่เกิดขึ้นอย่างรวดเร็วทั่วโลก แฟรนไชส์ได้มีการขยายเป็นสื่อต่าง ๆ ประกอบด้วยภาพยนตร์หลายเรื่อง, รายการโทรทัศน์, วิดีโอเกม, นวนิยาย, หนังสือการ์ตูน, เครื่องเล่นและพื้นที่สวนสนุก ประกอบกันเป็นจักรวาลสมมติ ณ ปี ค.ศ. 2020 มูลค่ารวมของแฟรนไชส์ *สตาร์ วอร์ส* คาดว่ามีมูลค่าประมาณ 7 หมื่นล้านดอลลาร์สหรัฐ เป็นหนึ่งในสื่อแฟรนไชส์ที่ทำเงินสูงสุดตลอดกาล

ภาพยนตร์ต้นฉบับ (*สตาร์ วอร์ส*) ต่อมาได้เพิ่มชื่อตอนเป็น *[[สตาร์ วอร์ส (ภาพยนตร์)|เอพพิโซด 4 ความหวังใหม่]]* (ค.ศ. 1977) ตามมาด้วยภาคต่อ *[[สตาร์ วอร์ส 2|เอพพิโซด 5 จักรวรรดิเอมไพร์โต้กลับ]]* (ค.ศ. 1980) และ *[[สตาร์ วอร์ส 3 ชัยชนะของเจได|เอพพิโซด 6 การกลับมาของเจได]]* (ค.ศ. 1983) รวมกันเป็น''สตาร์ วอร์ส'' ไตรภาคดั้งเดิม ต่อมา ลูคัสกลับมากำกับภาพยนตร์ *สตาร์ วอร์ส* อีกครั้ง โดยเขียนบทและกำกับไตรภาคต้น ประกอบด้วย *[[สตาร์ วอร์ส เอพพิโซด 1 ภัยซ่อนเร้น|เอพพิโซด 1 ภัยซ่อนเร้น]]* (ค.ศ. 1999), *[[สตาร์ วอร์ส เอพพิโซด 2 กองทัพโคลนส์จู่โจม|เอพพิโซด 2 กองทัพโคลนส์จู่โจม]]* (ค.ศ. 2002) และ *[[สตาร์ วอร์ส เอพพิโซด 3 ซิธชำระแค้น|เอพพิโซด 3 ซิธชำระแค้น]]* (ค.ศ. 2005) เมื่อปี ค.ศ. 2012 ลูคัสได้ขายลูคัสฟิล์มให้กับดิสนีย์ และสละสิทธิ์การเป็นเจ้าของแฟรนไชส์ของเขา ซึ่งต่อมาดิสนีย์ได้สร้างไตรภาคต่อ ประกอบด้วย *[[สตาร์ วอร์ส: อุบัติการณ์แห่งพลัง|เอพพิโซด 7: อุบัติการณ์แห่งพลัง]]* (ค.ศ. 2015), *[[สตาร์ วอร์ส: ปัจฉิมบทแห่งเจได|เอพพิโซด 8: ปัจฉิมบทแห่งเจได]]* (2017) และ *[[สตาร์ วอร์ส: กำเนิดใหม่สกายวอล์คเกอร์|เอพพิโซด 9: กำเนิดใหม่สกายวอล์คเกอร์]]* (ค.ศ. 2019) ทั้งหมดรวมกันทั้งสามไตรภาคเรียกว่า "มหากาพย์สกายวอล์คเกอร์"

ภาพยนตร์ทั้งเก้าเรื่องใน 'มหากาพย์สกายวอล์คเกอร์' ได้รับการเสนอชื่อเข้าชิงรางวัลออสการ์ โดยภาพยนตร์สองเรื่องแรกของแฟรนไชส์นั้นได้รับรางวัล เมื่อรวมกับภาพยนตร์เนื้อเรื่องแยกอย่าง *[[โร้ค วัน: ตำนานสตาร์ วอร์ส]]* (ค.ศ. 2016) และ *[[ฮาน โซโล: ตำนานสตาร์ วอร์ส]]* (ค.ศ. 2018) แล้ว ภาพยนตร์ชุดนั้นทำเงินได้มากกว่า 1 หมื่นล้านดอลลาร์สหรัฐ ทำให้ *สตาร์ วอร์ส* เป็นแฟรนไชส์ภาพยนตร์ที่ทำเงินสูงสุดเป็นอันดับที่สาม

## ฉากหลัง
แฟรนไชส์ *สตาร์ วอร์ส* นำเสนอการผจญภัยของกลุ่มตัวละครใน "นานมาแล้วในหมู่ดวงดาวอันไกลโพ้น ()" ที่ซึ่งมนุษย์และมนุษย์ต่างดาวหลากหลายเผ่าพันธุ์ (ส่วนใหญ่มีลักษณะคล้ายมนุษย์) อาศัยอยู่ร่วมกับหุ่นยนต์ (หรือในภาพยนตร์มักเรียกว่า 'ดรอยด์') ที่อาจจะได้รับการโปรแกรมช่วยเหลือพวกเขาในกิจวัตรประจำวัน หรือเพื่อต่อสู้ การเดินทางในอวกาศระหว่างดาวเคราะห์ต่าง ๆ นั้นเป็นเรื่องปกติ เพราะมีเทคโนโลยีไฮเปอร์สเปซ ดาวเคราะห์ต่าง ๆ นั้นมีตั้งแต่ดาวเคราะห์ที่มั่งคั่ง ดาวเคราะห์ที่ทั้งดาวนั้นเป็นเมือง ไปจนถึงดาวที่มีแต่ทะเลทรายและมีประชากรที่เบาบางและเป็นเพียงชนเผ่าพื้นเมือง ทุกชีวนิเวศบนโลก ไปจนถึงชีวนิเวศสมมตินั้น สามารถพบในรูปแบบที่คล้ายคลึงกันได้ในดาวเคราะห์ของ *สตาร์ วอร์ส* ซึ่งโดยส่วนใหญ่แล้วนั้น เต็มไปด้วยมนุษย์ต่างดาวที่ทั้งทรงปัญญาและไม่ทรงปัญญา นอกจากนี้ แฟรนไชส์ยังมีการนำวัตถุทางดาราศาสตร์อื่น ๆ เช่น สนามดาวเคราะห์น้อยและเนบิวลามาใช้ในการดำเนินเรื่องอีกด้วย ขนาดของยานอวกาศนั้นมีตั้งแต่ ยานขับไล่ขนาดเล็กคล้ายเครื่องบิน เช่น ยานทายไฟเตอร์ () ยานอวกาศขนาดใหญ่อย่าง ยานพิฆาตดารา () และสถานีอวกาศขนาดเท่าดวงจันทร์อย่าง ดาวมรณะ () โทรคมนาคมนั้นประกอบด้วยการพูดคุยด้วยเสียงสองทิศทาง จอที่มีทั้งภาพและเสียง การฉายภาพโฮโลแกรม และการสื่อสารผ่านไฮเปอร์สเปซ

จักรวาลของ*สตาร์ วอร์ส* นั้นมีความคล้ายคลึงกับจักรวาลในความเป็นจริง แต่กฏของฟิสิกส์มีความยืดหยุ่นมากกว่า เพื่อให้สามารถจินตนาการเรื่องราว ๆ ต่าง ๆ ได้ง่ายขึ้น หนึ่งในนี้คือพลังอำนาจลึกลับที่ถูกเรียกว่า "พลัง" ซึ่งตามภาพยนตร์ฉบับดั้งเดิมถูกอธิบายไว้ว่าเป็น "สนามพลังงานที่ถูกสร้างขึ้นโดยสิ่งมีชีวิตทุกชนิด...[ซึ่ง]รวมกาแลกซีให้เป็นหนึ่งเดียว" สนามพลังนี้ถูกบรรยายว่าเป็นพระเจ้าในแบบสรรพเทวนิยม หากผ่านการฝึกฝนและการทำสมาธิ ผู้ที่ "มีพลังที่กล้าแกร่ง" จะสามารถใช้พลังที่มีความสามารถเหนือธรรมชาติหลายอย่าง (เช่น พลังเคลื่อนย้าย, การทำนายอนาคต, โทรจิตและการเปลี่ยนแปลงพลังงานทางกายภาพ) มีความเชื่อว่าไม่มีอะไรเป็นไปไม่ได้สำหรับพลัง พลังนั้นถูกใช้งานโดยสองนิกายหลักซึ่งมีความขัดแย้งต่อกัน ได้แก่ เจได กองกำลังรักษาสันติภาพของสาธารณรัฐกาแลกติก ผู้ที่ใช้พลังในด้านสว่างผ่านการปล่อยวางและอนุญาโตตุลาการ และ ซิธ ศัตรูโบราณของระบอบประชาธิปไตยในกาแลกติก ผู้ที่ใช้พลังในด้านมืดโดยใช้ความกลัวและความก้าวร้าว ขณะที่อัศวินเจไดนั้นมีจำนวนมาก แต่ลอร์ดมืดแห่งซิธ (หรือ 'ดาร์ธ') จำกัดอยู่ที่สองคนเท่านั้นคือ หนึ่งอาจารย์และหนึ่งศิษย์

แฟรนไชส์นี้ดำเนินเรื่องเกี่ยวกับความขัดแย้งในกาแลกซี โดยมีสาธารณรัฐและจักรวรรดิต่าง ๆ เช่น จักรวรรดิกาแลกติกที่ชั่วร้าย ผู้ใช้พลังนั้นมีจำนวนจำกัดเมื่อเทียบกับจำนวนประชากรทั้งหมดโดยทั่วไป เจไดและซิธเลือกใช้อาวุธที่เรียกว่า กระบี่แสง () มีด้ามจับดาบคล้ายรูปทรงกระบอก (เมื่อปิด) แต่เมื่อเปิดจะทำให้เกิดพลังงานเป็นใบมีดที่สามารถตัดผ่านพื้นผิวแทบทุกชนิดและตีกลับกระสุนพลังงานได้ การต่อสู้ระหว่างสองฝ่ายส่งผลให้เกิดการดวล ซึ่งเป็นการผสมผสานระหว่างทักษะการใช้ดาบและการใช้พลัง ประชากรโดยทั่วไปที่เหลือ รวมถึงคนทรยศและทหาร ใช้อาวุธเป็นปืนที่ใช้พลังพลาสมาที่เรียกว่าบลาสเตอร์ ในบริเวณรอบนอกกาแลกซี มีองค์กรอาชญากรรมอย่าง กลุ่มฮัตต์ซึ่งมีอิทธิพล มีนักล่าเงินรางวัลคล้ายกับในภาพยนตร์แนวตะวันตก ซึ่งมักจะถูกจ้างโดยทั้งนักเลงและรัฐบาล มีการกระทำที่ผิดกฎหมาย เช่น การลักลอบขนของเถื่อนและการค้าทาส

การที่มีทั้งองค์ประกอบในเรื่องบันเทิงคดีวิทยาศาสตร์และเรื่องจินตนาการนั้น ทำให้ *สตาร์ วอร์ส* เป็นแฟรนไชส์ที่ทุกคนเข้าถึงได้ และสามารถเล่าเรื่องในหลาย ๆ ประเภท

## ภาพยนตร์

### มหากาพย์สกายวอล์คเกอร์
}
| colspan="3" | จอร์จ ลูคัส
| rowspan="2 | แกรี เคิร์ทซ์
| 
|-
! scope="row" | *[[สตาร์ วอร์ส 2|จักรวรรดิเอมไพร์โต้กลับ]]*
| style="text-align:left"| 
| เออร์วิน เกิร์ชเนอร์
| ลีห์ แบรคเกตต์และลอว์เรนซ์ แคสแดน
| rowspan="2"| จอร์จ ลูคัส
| 
|-
! scope="row" | *[[สตาร์ วอร์ส 3: ชัยชนะของเจได|การกลับมาของเจได]]*
| style="text-align:left"| 
| ริชาร์ด มาร์ควานด์
| ลอว์เรนซ์ แคสแดน และจอร์จ ลูคัส
| ฮาเวิร์ด คาแซนเจียน
| 
|-
! colspan="7" style="background-color:#ccccff;" | ไตรภาคต้น, เอพพิโซด 1–3

|-
! scope="row" | *[[สตาร์ วอร์ส เอพพิโซด 1 ภัยซ่อนเร้น|ภัยซ่อนเร้น]]*
| style="text-align:left"| 
| colspan="3" | จอร์จ ลูคัส
| rowspan="3" | ริก แม็คคาลัม
| 
|-
! scope="row" | *[[สตาร์ วอร์ส เอพพิโซด 2 กองทัพโคลนส์จู่โจม|กองทัพโคลนส์จู่โจม]]*
| style="text-align:left"| 
| จอร์จ ลูคัส
| จอร์จ ลูคัส และโจนาธาน เฮลส์
| จอร์จ ลูคัส
| 
|-
! scope="row" | *[[สตาร์ วอร์ส เอพพิโซด 3 ซิธชำระแค้น|ซิธชำระแค้น]]*
| style="text-align:left"| 
| colspan="3" | จอร์จ ลูคัส
| 
|-
! colspan="7" style="background-color:#ccccff;" | ไตรภาคต่อ, เอพพิโซด 7–9

|-
! scope="row" | *[[สตาร์ วอร์ส: อุบัติการณ์แห่งพลัง|อุบัติการณ์แห่งพลัง]]*
| style="text-align:left"| 
| เจ.เจ. แอบรัมส์
| colspan="2" |  เจ.เจ. แอบรัมส์กับลอว์เรนซ์ แคสแดนและไมเคิล อารดต์
| แคธลีน เคนเนดี, เจ.เจ. แอบรัมส์และไบรอัน เบิร์ก
| 
|-
! scope="row" | *[[สตาร์ วอร์ส: ปัจฉิมบทแห่งเจได|ปัจฉิมบทแห่งเจได]]*
| style="text-align:left"| 
| colspan="3" | ไรอัน จอห์นสัน
| แคธลีน เคนเนดีและรัม เบิร์กแมน
| 
|-
! scope="row" | *[[สตาร์ วอร์ส: กำเนิดใหม่สกายวอล์คเกอร์|กำเนิดใหม่สกายวอล์คเกอร์]]*
| style="text-align:left"| 
| เจ.เจ. แอบรัมส์
| คริส เทอร์ริโอกับเจ.เจ. แอบรัมส์
| เดเรก คอนนอลลีกับคอลิน เทอร์วอร์โรว์และคริส เทอร์ริโอกับเจ.เจ. แอบรัมส์
| แคธลีน เคนเนดี, เจ.เจ. แอบรัมส์และมิเชลล์ เรจวาน
| 
|}

[thumb|300px|[ดาร์ธ เวเดอร์ (ซ้าย), จักรพรรดิพัลพาทีน (กลาง) และลุค สกายวอล์คเกอร์ (ขวา) เป็นตัวละครใน *สตาร์ วอร์ส*]]ภาพยนตร์ชุด *สตาร์ วอร์ส* มีศูนย์กลางอยู่ที่ไตรภาคทั้งสามชุด ซึ่งเรียกรวมกันว่า "มหากาพย์สกายวอล์คเกอร์ ()" การสร้างภาพยนตร์นั้นไม่ได้สร้างตามลำดับเหตุการณ์โดย *เอพพิโซด* *4*–*6* (ไตรภาคเดิม) ฉายระหว่างปี ค.ศ. 1977 ถึง 1983 *เอพพิโซด* *1*–*3* (ไตรภาคต้น) ฉายระหว่างปี ค.ศ 1999 ถึง 2005 และ *เอพพิโซด* *7*–*9* (ไตรภาคต่อ) ฉายระหว่างปี ค.ศ. 2015 ถึง 2019 

แต่ละไตรภาคมุ่งเน้นไปที่ ครอบครัวสกายวอล์คเกอร์ในแต่ละรุ่นซึ่งมีสัมผัสถึงพลังและความพยายามของพวกเขาในการสู้กับซิธลอร์ด พัลพาทีน (ดาร์ธ ซีเดียส) ที่ชั่วร้าย ในไตรภาคเดิมแสดงให้เห็นถึงการพัฒนาอย่างกล้าหาญของ ลุค สกายวอล์คเกอร์ ในฐานะเจไดและการที่เขาต่อสู้จักรวรรดิกาแลกติกของพัลพาทีน เคียงข้างน้องสาวของเขา เลอา ในไตรภาคต้นเล่าเรื่องราวของพ่อของเขา อนาคิน ผู้ที่ถูกครอบงำโดยพัลพาทีนและกลายเป็น ดาร์ธ เวเดอร์ ขณะที่ไตรภาคต่อเล่าเรื่องราวของความขัดแย้งระหว่างลูกของเลอา เบน โซโล และผู้อยู่ภายใต้อุปถัมภ์ของลุคและเลอา เรย์ และการเป็นพันธมิตรกันในท้ายที่สุดของพวกเขาเพื่อต่อสู้กับพัลพาทีนหลังจากที่จักรวรรดิล่มสลาย

#### ไตรภาคเดิม

เมื่อปี ค.ศ. 1971 จอร์จ ลูคัส ต้องการสร้างภาพยนตร์ที่ดัดแปลงจาก ภาพยนตร์ฉายเป็นตอนของ *แฟลชกอร์ดอน* แต่ว่าเขาไม่ได้รับสิทธิ์นั้น เขาจึงเริ่มต้นพัฒนาภาพยนตร์บันเทิงคดีแนวอวกาศของเขา หลังลูคัสกำกับภาพยนตร์เรื่อง *[[อเมริกันกราฟฟิติ]]* (ค.ศ. 1973) เขาได้เขียนเรื่องย่อของภาพยนตร์ *สตาร์ วอร์ส* จำนวนสองหน้า ซึ่งทเวนตีท์เซนจูรีฟอกซ์ได้ตัดสินใจลงทุน เมื่อปี ค.ศ. 1974 เขาได้ขยายเรื่องราวไปสู่ร่างบทแรกของบทภาพยนตร์ ทางฟอกซ์นั้นคาดการณ์ไว้ว่าภาพยนตร์นี้จะประสบความสำเร็จทางรายด้ายที่จำกัด จึงให้งบประมาณที่ค่อนข้างน้อย และย้ายการสร้างภาพยนตร์ไปยัง เอสทรีสตูดิโอส์ ในประเทศอังกฤษ เพื่อประหยัดค่าใช้จ่าย

*สตาร์ วอร์ส* ฉายเมื่อวันที่ 25 พฤษภาคม ค.ศ. 1977 ซึ่งต่อมาได้เพิ่มชื่อตอนเป็น *เอพพิโซด 4: ความหวังใหม่* ในหนังสือ *[[ดิอาร์ตออฟสตาร์ วอร์ส]]* เมื่อปี ค.ศ. 1979 หลังภาพยนตร์เรื่องแรกประสบความสำเร็จ ทำให้ลูคัสสร้างรากฐานให้กับการสร้างภาพยนตร์ฉายเป็นตอนที่ละเอียดซับซ้อน ลูคัสตัดสินใจว่าภาพยนตร์ชุดนี้จะเป็นไตรภาค ด้วยเนื้อเรื่องที่เขาเขียนไว้สำหรับสร้างภาคต่อ นักแสดงหลักส่วนใหญ่จะกลับมาในภาพยนตร์อีกสองเรื่องในไตรภาคเดิม ซึ่งลูคัสฟิล์มเป็นผู้ออกทุนเอง *[[สตาร์ วอร์ส 2|เอพพิโซด 5: จักรวรรดิเอมไพร์โต้กลับ]]* ฉายเมื่อวันที่ 21 พฤษภาคม ค.ศ. 1980 ประสบความสำเร็จทั้งในด้านรายได้และคำวิจารณ์ ภาพยนตร์เรื่องสุดท้ายในไตรภาค *[[สตาร์ วอร์ส 3 ชัยชนะของเจได|เอพพิโซด 6: การกลับมาของเจได]]* ฉายเมื่อวันที่ 25 พฤษภาคม ค.ศ. 1983 เรื่องราวของไตรภาคเดิมนั้นมุ่งเน้นที่ ลุค สกายวอล์คเกอร์ กับการฝึกฝนเพื่อการเป็นอัศวินเจได ทั้งนี้ยังต้องต่อสู้กับดาร์ธ เวเดอร์ ตัวแทนความชั่วร้ายของจักรวรรดิ และช่วยเหลือเหล่าพันธมิตรกบฏเพื่อให้กาแลกซีรอดพ้นจากเงื้อมมือของจักรวรรดิกาแลกติก

#### ไตรภาคต้น

ผู้อำนวยการสร้าง แกรี เคิร์ทซ์ กล่าวว่า แผนคร่าว ๆ ของไตรภาคต้นได้มีการพัฒนาในช่วงระหว่างการร่างภาพยนตร์สองเรื่องแรก เมื่อปี ค.ศ. 1980 ลูคัสยืนยันว่าเขามีเนื้อเรื่องสำหรับภาพยนตร์เก้าเรื่องอยู่แล้ว แต่เขาตัดสินใจยกเลิกภาพยนตร์ภาคต่อในปี ค.ศ. 1981 เนื่องจากความเครียดในการถ่ายทำไตรภาคเดิม เมื่อปี ค.ศ. 1983 ลูคัสอธิบายว่า "ไม่เคยมีบทภาพยนตร์ที่เสร็จสมบูรณ์ที่มีเรื่องราวทั้งหมดในตอนนี้ ... เมื่อกางเนื้อเรื่องออกมา ผมอยากจะเลือกความคิดบางอย่างและเก็บมันไว้ ... ผมเก็บส่วนที่ดีทั้งหมดเอาไว้ และผมก็บอกกับตัวเองอยู่เรื่อย ๆ ว่าผมจะทำภาพยนตร์เรื่องอื่นซักวัน" 

ความก้าวหน้าทางเทคโนโลยีในช่วงปลายทศวรรษ 1980 และช่วงต้นทศวรรษ 1990 รวมไปถึงการสร้างภาพจากคอมพิวเตอร์ (ซีจีไอ) ดลใจให้ลูคัสพิจารณาว่าเขาอาจจะกลับไปทบทวนมหากาพย์ของเขาอีกครั้ง เมื่อปี ค.ศ. 1989 ลูคัสกล่าวว่าภาพยนตร์ในไตรภาคต้นนั้นจะ "แพงอย่างไม่น่าเชื่อ" เมื่อปี ค.ศ. 1992 เขายอมรับว่าเขามีแผนที่จะสร้างไตรภาคต้น การฉายใหม่ของไตรภาคเดิมเมื่อปี ค.ศ. 1997 ได้มีการ "ปรับปรุง" ภาพยนตร์อายุยี่สิบปีด้วยการใส่ซีจีไอเพื่อให้จินตนาการถึงไตรภาคใหม่

*[[สตาร์ วอร์ส เอพพิโซด 1: ภัยซ่อนเร้น|เอพพิโซด 1: ภัยซ่อนเร้น]]* ฉายเมื่อวันที่ 19 พฤษภาคม ค.ศ. 1999 และ *[[สตาร์ วอร์ส เอพพิโซด 2 กองทัพโคลนส์จู่โจม|เอพพิโซด 2: กองทัพโคลนส์จู่โจม]]* ฉายเมื่อวันที่ 16 พฤษภาคม ค.ศ. 2002 *เอพพิโซด 3: ซิธชำระแค้น* ฉายเมื่อวันที่ 19 พฤษภาคม ค.ศ. 2005 เป็นภาพยนตร์เรื่องแรกในแฟรนไชส์ที่ได้เรตติง พีจี-13 (ไม่เหมาะกับผู้ชมอายุที่ต่ำกว่า 13 ปี) ภาพยนตร์สองเรื่องแรกนั้นได้รับคำวิจารณ์ที่ผสมกัน ขณะที่ภาพยนตร์เรื่องที่สามนั้นได้รับคำวิจารณ์ดีกว่า ไตรภาคนี้เริ่มต้นเมื่อ 32 ปี ก่อน *เอพพิโซด 4* เล่าเรื่องราวของการฝึกฝนเป็นเจไดของ อนาคิน สกายวอล์คเกอร์ พ่อของลุค จนในที่สุดเขาก็ได้เข้าสู่ด้านมืดแล้วกลายเป็นลอร์ดมืด ดาร์ธ เวเดอร์ อีกทั้งยังแสดงให้เห็นการเสื่อมลงของสาธารณรัฐกาแลกติกและการผงาดของจักรวรรดินำโดยดาร์ธ ซิเดียส เมื่อรวมกับไตรภาคเดิมแล้ว ลูคัสเรียกภาพยนตร์หกเรื่องในแฟรนไชส์นี้ว่า "โศกนาฏกรรมของดาร์ธ เวเดอร์"

#### ไตรภาคต่อ

ลูคัสได้วางแผน "ภาพยนตร์เก้าเรื่องของไตรภาคสามชุด" ก่อนการฉายภาพยนตร์ต้นฉบับซึ่งประสบความสำเร็จในเวลาต่อมา เขาประกาศเรื่องนี้แก่ *[[ไทม์]]* เมื่อปี ค.ศ. 1978, และยืนยันว่าเขาได้ร่างเค้าโครงไว้แล้วเมื่อปี ค.ศ. 1981 ในระยะต่าง ๆ ของการพัฒนานั้น ไตรภาคต่อจะเน้นไปที่การฟื้นฟูของสาธารณรัฐ, การกลับมาของลุคในฐานะปรมาจารย์เจได (ซึ่งคล้ายกับบทของโอบีวันในไตรภาคเดิม), น้องสาวของลุค (ยังไม่ได้ตัดสินใจให้เป็น เลอา ในเวลานั้น), ฮาน, เลอา, อาร์ทูดีทูและซีทรีพีโอ อย่างไรก็ตาม หลังจากเริ่มทำงานในไตรภาคต้น ลูคัสยืนยันว่าตั้งใจให้ *สตาร์ วอร์ส* เป็นภาพยนตร์ชุดแค่หกเรื่องและจะไม่มีการสร้างไตรภาคต่อ

ลูคัสประกาศเมื่อเดือนมกราคม ค.ศ. 2012 ว่าเขาจะไม่สร้างภาพยนตร์ *สตาร์ วอร์ส* แล้ว และตัดสินใจปล่อยแฟรนไชส์ให้กับผู้สร้างภาพยนตร์คนอื่น เดือนตุลาคมในปีเดียวกัน บริษัทเดอะวอลต์ดิสนีย์ ตกลงซื้อลูคัสฟิล์ม และประกาศว่า *เอพพิโซด 7* จะฉายในปี ค.ศ. 2015 แคธลีน เคนเนดี ประธานร่วมของลูคัสฟิล์ม กลายเป็นประธานบริษัทและทำหน้าที่เป็นผู้อำนวยการสร้างฝ่ายบริหารของภาพยนตร์ *สตาร์ วอร์ส* เรื่องใหม่ ลูคัสให้โครงเรื่องของเขาสำหรับไตรภาคต่อแก่เคนเนดีในระหว่างการซื้อขายเมื่อปี ค.ศ. 2012 แต่ในปี ค.ศ. 2015 มีการเปิดเผยว่าโครงเรื่องภาคต่อของลูคัสนั้นจะไม่ถูกใช้ ไตรภาคต่อนั้นยังเป็นการสิ้นสุดของ จักรวาลขยายของ''สตาร์ วอร์ส'' ซึ่งทำให้หลุดออกจากการอยู่ในเส้นเรื่องหลักเพื่อให้ "อิสรภาพในการสร้างสรรค์สูงสุดต่อผู้สร้างภาพยนตร์และยังรักษาองค์ประกอบของความประหลาดใจและการค้นพบสำหรับผู้ชม"

*[[สตาร์ วอร์ส: อุบัติการณ์แห่งพลัง|เอพพิโซด 7: อุบัติการณ์แห่งพลัง]]* ฉายเมื่อวันที่ 16 ธันวาคม ค.ศ. 2015, *[[สตาร์ วอร์ส: ปัจฉิมบทแห่งเจได|เอพพิโซด 8: ปัจฉิมบทแห่งเจได]]* ฉายเมื่อวันที่ 13 ธันวาคม ค.ศ. 2017 และ *[[สตาร์ วอร์ส: กำเนิดใหม่สกายวอล์คเกอร์|เอพพิโซด 9: กำเนิดใหม่สกายวอล์คเกอร์]]* ฉายเมื่อวันที่ 18 ธันวาคม ค.ศ. 2019 ในหลากหลายประเทศ *เอพพิโซด 7* ประสบความสำเร็จทั้งรายได้และคำวิจารณ์ และ *เอพพิโซด 8* ประสบความสำเร็จทั้งรายได้และคำวิจารณ์เช่นกัน แต่ว่าได้รับการตอบรับที่หลากหลายจากผู้ชม  *เอพพิโซด 9* ได้รับการตอบรับที่หลากหลายจากนักวิจารณ์และแฟน แม้ว่าผู้ชมจะชมไปทางค่อนข้างดี ไตรภาคต่อนั้นเริ่มต้น 30 ปีหลัง *เอพพิโซด 6* เน้นไปที่การผจญภัยของ เรย์ ผู้มีสัมผัสแห่งพลังซึ่งกำพร้า ถูกฝึกสอนโดย ลุค สกายวอร์คเกอร์ ยังมี ฟินน์ อดีตสตอร์มทรูปเปอร์ และ โพ ดาเมรอน นักบินเอ็กซ์-วิงมือหนึ่ง ทั้งสามคนช่วยเหลือ ขบวนการฝ่ายต่อต้าน นำโดยเลอาต่อสู้กับฝ่ายปฐมภาคีซึ่งบัญชาการโดย ไคโล เร็น ลูกชายของฮานและเลอา (และหลานชายของลุค)

### ภาพยนตร์ชุดแยก
}
| แกเร็ธ เอ็ดเวิดส์
| คริส ไวตซ์และโทนี กิลรอย
| จอห์น โนลล์และแกรี วิตตา
| rowspan="2" | แคธลีน เคนเนดี, แอลลิสัน เชียร์เมอร์และไซมอน เอมานูเอล
| 
|-
! scope="row" | *[[ฮาน โซโล: ตำนานสตาร์ วอร์ส]]*
| style="text-align:left" | 
| รอน ฮาวเวิร์ด
| colspan="2" | จอนาธาน แคสแดนและลอว์เรนซ์ แคสแดน
| 
|}
มีภาพยนตร์หลายเรื่องที่มีการสร้างแยกต่างหากออกจากมหากาพย์สกายวอล์คเกอร์ ในปี ค.ศ. 2008 ลูคัสฟิล์มปล่อยภาพยนตร์แอนิเมชัน *[[สตาร์ วอร์ส: สงครามโคลน (ภาพยนตร์)|สงครามโคลน]]* ซึ่งดำเนินเรื่องในช่วงไตรภาคต้นและทำหน้าที่ในฐานะภาพยนตร์นำร่องสำหรับละครชุดแอนิเมชันโทรทัศน์ *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|เดอะ โคลน วอร์ส]]* หลังจากการเข้าซื้อลูคัสฟิล์มของดิสนีย์ในปี ค.ศ. 2012 ภาพยนตร์ชุดแยกที่ดำเนินเหตุการณ์ระหว่างเอพพิโซดหลักของมหากาพย์สกายวอล์คเกอร์นั้นได้เข้าสู่กระบวนการพัฒนา คู่ขนานไปกับการสร้างไตรภาคต่อ โดยประธานเจ้าหน้าที่ฝ่ายการเงินของดิสนีย์ เจย์ ราซูโล ได้อธิบายว่าเป็นเรื่องราวต้นกำเนิด

ลูคัสฟิล์มและแคธลีน เคนเนดีกล่าวว่าภาพยนตร์ตอนเดี่ยวจะเรียกว่าภาพยนตร์ชุดแยก (*Star Wars* anthology series) (ถึงแม้คำว่า *anthology* จะไม่ถูกใช้ในชื่อภาพยนตร์เรื่องใด ๆ แต่กลับใช้ชื่อต่อท้ายว่า *"ตำนานสตาร์ วอร์ส (A Star Wars Story)"* แทน) ภาพยนตร์เดี่ยวเรื่องแรกนั้นคือ *[[โร้ค วัน: ตำนานสตาร์ วอร์ส|โร้ค วัน]]* ในปี ค.ศ. 2016 เล่าเรื่องราวก่อนที่จะเกิดเหตุการณ์ในภาพยนตร์ดั้งเดิมของ *สตาร์ วอร์ส* โดยเหล่ากบฏที่ขโมยแบบแปลนของดาวมรณะ ซึ่งเป็นอาวุรที่ทรงพลังของอาณาจักรกาแลกติก โดยภาพยนตร์นั้นประสบความสำเร็จทั้งรายได้และคำวิจารณ์ ภาพยนตร์ที่สองคือ *[[ฮาน โซโล: ตำนานสตาร์ วอร์ส|ฮาน โซโล]]* ฉายในปี ค.ศ. 2018 และเล่าเรื่องราวพื้นหลังของตัวละคร ฮาน โซโล ในหลายปีก่อนภาพยนตร์ดั้งเดิมของ *สตาร์ วอร์ส* โดยมีตัวละครเอกร่วมจากไตรภาคเดิมปรากฏตัว ได้แก่ ชิวแบคคาและแลนโด คาลริสเซียน และ ดาร์ธ มอล ตัวร้ายจากไตรภาคต้น ปรากฏตัวด้วยเช่นกัน ละครชุดโทรทัศน์ *[[โอบีวัน เคโนบี (ซีรีส์โทรทัศน์)|โอบีวัน เคโนบี]]* นั้นแต่เดิมเคยถูกวางแผนให้เป็นภาพยนตร์ แต่ถูกเปลี่ยนเป็นละครชุดจำกัด เนื่องด้วยการที่ *ฮาน โซโล* ทำรายได้ไม่ดีเท่าที่คาดการณ์ไว้

### ภาพยนตร์ในอนาคต

ในเดือนเมษายน ค.ศ. 2023 มีการประกาศภาพยนตร์ *สตาร์ วอร์ส* ใหม่ซึ่งดำเนินเรื่องในแต่ละยุคของแฟรไชส์ มีภาพยนตร์ที่ยังไม่มีชื่อซึ่งเขียนบทและกำกับโดยเจมส์ แมนโกลด์ และดำเนินเรื่องในช่วง "ดอว์นออฟเดอะเจได" เดฟฟิโลนีจะกำกับภาพยนตร์ที่ดำเนินเรื่องระหว่างไตรภาคเดิมและไตรภาคต่อในยุคของสาธารณรัฐใหม่ โดยภาพยนตร์นี้ทำหน้าที่เป็นจุดสำคัญทางอารมณ์สำหรับละครชุดโทรทัศน์ต่าง ๆ ที่เริ่มต้นด้วย *เดอะแมนดาลอเรียน* ในปี ค.ศ. 2019 ชาร์มีน โอเบด-ชีนอยจะมากำกับภาคยนตร์เรื่องที่สามซึ่งเกี่ยวกับภาคีเจไดใหม่ โดยดำเนินเรื่องสิบห้าปีหลังจากไตรภาคต่อ

ในเดือนมกราคม ค.ศ. 2024 มีการประกาศว่าจอน แฟฟโรว์จะมากำกับภาพยนตร์ใหม่ของ *สตาร์ วอร์ส* ชื่อว่า *แมนดาลอเรี่ยนและโกรกู* ในเดือนกุมภาพันธ์ปีเดียวกันนั้น บ็อบ ไอเกอร์ประกาศว่าภาพยนตร์นี้จะเป็นภาพยนตร์แรกที่จะปล่อยตัวในภาพยนตร์ *สตาร์ วอร์ส* ชุดถัดไป *เดอะแมนดาลอเรียน กับ โกรกู* นั้นกำหนดเวลาฉายรอบปฐมทัศน์ในวันที่ 22 พฤษภาคม ค.ศ. 2026

เมื่อเดือนพฤศจิกายน ค.ศ. 2022 ชอว์น เลวีได้เข้าร่วมการพูดคุยเพื่อกำกับภาพยนตร์ *สตาร์ วอร์ส* หลังจากผลงานของเขาเรื่อง *[[เดดพูล & วูล์ฟเวอรีน]]* (2024) และปีที่ห้าซึ่งเป็นปีสุดท้ายของ *[[สเตรนเจอร์ ธิงส์]]* เลวีกล่าวในเดือนกันยายน ค.ศ. 2023 ว่า เขาได้เริ่มต้นการพัฒนาภาพยนตร์ *สตาร์ วอร์ส* ของเขาแล้ว แต่จะไม่ดำเนินการต่อจนกว่าการหยุดงานของสมาคมนักเขียนแห่งอเมริกาปี 2023 จะสิ้นสุดลง ไรอัน กอสลิง ได้รับเลือกให้แสดงในภาพยนตร์ในเดือนเมษายน ค.ศ. 2025 พร้อมประกาศชื่อภาพยนตร์อย่างเป็นทางการว่า *สตาร์ วอร์ส: สตาร์ไฟเตอร์* และกำหนดฉายในวันที่ 28 พฤษภาคม ค.ศ. 2027

##### โครงการอื่นที่เป็นไปได้
ลูคัสฟิล์มมีภาพยนตร์ *สตาร์ วอร์ส* จำนวนมากที่อยู่ในระหว่างการพัฒนา ประกอบด้วย:

* **ภาพยนตร์ไตรภาคของ ไรอัน จอห์นสัน ที่ยังไม่มีชื่อ**: ในเดือนพฤศจิกายน ค.ศ. 2017 ภาพยนตร์ไตรภาคนั้นเขียนโดยผู้กำกับภาพยนตร์ *ปัจฉิมบทแห่งเจได* ไรอัน จอห์นสัน ได้รับการประกาศว่าอยู่ในระหว่างการพัฒนา ในเดือนเมษายน ค.ศ. 2023 เคนเนดีระบุว่าภาพยนตร์ไตรภาคนี้นั้นยังอยู่ในการพัฒนาในรูปแบบเปิดที่สตูดิโอ พร้อมด้วยนักเขียนบท/ผู้กำกับที่กำลังสร้างเรื่องเล่า แต่กระนั้นภาพยนตร์นี้ยังไม่เป็นสิ่งสำคัญลำดับแรก ๆ ของสตูดิโอ
* **ภาพยนตร์ไตรภาคของ เดวิด เบนิออฟ และดี. บี. ไวส์ ที่ยังไม่มีชื่อ**: ในเดือนกุมภาพันธ์ ค.ศ. 2018 มีการประกาศว่า เดวิด เบนิออฟ และดี. บี. ไวส์ จะมาเขียนบทและสร้างภาพยนตร์ไตรภาคใหม่ของ *สตาร์ วอร์ส*  ซึ่งไตรภาคนี้จะดำเนินเรื่องก่อนไตรภาคต้นและเกี่ยวกับต้นกำเนิดของเจได ในเดือนพฤษภาคม ค.ศ. 2019 ทั้งสองคนได้กล่าวว่าจะเป็นผู้กับกับร่วมกันสำหรับภาพยนตร์เรื่องแรกของไตรภาคนี้ แต่กระนั้น ในเดือนตุลาคมปีเดียวกัน ทั้งสองติดสินใจที่จะออกจากโปรเจ็กต์นี้เนื่องกำหนดการที่ขัดแย้งกับโปรเจ็กต์ที่พวกเขากำลังพัฒนาสำหรับเน็ตฟลิกซ์ เคนเนดีกล่าวว่าสตูดิโอนี้นั้นเปิดโอกาสสำหรับการทำงานและการพัฒนาภาพยนตร์ของพวกเขาในตอนที่กำหนดการของพวกเขานั้นว่างแล้ว ในเดือนมกราคม ค.ศ. 2024 ทั้งสองคนได้ประกาศว่าภาพยนตร์ที่พวกเขากำลังทำอยู่มีชื่อว่า *เดอะเฟิสต์เจได* และจะดำเนินเรื่องเกี่ยวกับตัวละครเอกที่เก่าแก่และโด่งดัง ทั้งสองคนนั้นลังเลว่าจะกลับไปทำไตรภาคของพวกเขาต่อหรือไม่ โดยกล่าวถึงอิทธิพลที่ภาพยนตร์ของพวกเขามีต่อไตรภาคที่วางแผนไว้ของเจมส์ แมนด์โกลด์ *ดอว์นออฟเดอะเจได* 
* **ภาพยนตร์ของ ไทกา ไวทีที ที่ยังไม่มีชื่อ**: ในเดือนพฤษภาคม ค.ศ. 2020 ไทกา ไวทีทีได้ทำสัญญาในโปรเจ็กต์ที่เคยระบุว่าอยู่ในความสำคัญลำดับแรก ๆ ของสตูดิโอ โดยมีไทกา ไวทีทีเป็นผู้กำกับจากบทที่เขาเขียนร่วมกับคริสตี วิลสัน-แคร์นส์ ในเดือนพฤษภาคม ค.ศ. 2020 ภาพยนตร์นี้จะเป็นภาพยนตร์ *สตาร์ วอร์ส* เรื่องถัดไปที่จะเริ่มการสร้างก่อน *โร้ค สควอดรอน* โดยเคนเนดีระบุว่าสตูดิโอนั้นกำลังมองช่วงเวลาเปิดตัวไว้ที่ช่วงปลายปี ค.ศ. 2023 แต่ก็ไม่ได้ประกาศวันฉายรอบปฐมทัศน์อย่างเป็นทางการ ในเดือนเมษายน ค.ศ. 2023 เธอกล่าวว่าโปรเจ็กต์นี้ยังอยู่ระหว่างการพัฒนา โดยไวทีทียังคงกำลังเขียนบทอยู่ 
* ***โร้ค สควอดรอน***: ภาพยนตร์แยก โดยดำเนินเรื่องหลังเหตุการณ์ใน *โร้ค วัน* กำกับโดยแพตตี เจนคินส์ และเขียนบทโดยแมทธิว รอบินสัน ในเดือนเมษายน ค.ศ. 2023 เคนเนดีระบุว่าบทนั้นยังอยู่ในการพัฒนาและมีความคิดที่จะเปลี่ยนโปรเจ็กต์นี้ให้กลายเป็นละครชุดโทรทัศน์แทน ในเดือนมีนาคม ค.ศ. 2024 เจนคินส์ประกาศว่าเธอได้กลับไปเขียนบทอีกครั้งและยืนยันว่าโปรเจ็กต์นี้กำลังอยู่ในการพัฒนา
* **ภาพยนตร์ของ เจ. ดี. ดิลลาร์ด ที่ยังไม่มีชื่อ**: ในเดือนกุมภาพันธ์ ค.ศ. 2020 นั้น ภาพยนตร์นี้ได้รับการประกาศว่ากำลังอยู่ในการพัฒนา โดยผู้กำกับ เจ. ดี. ดิลลาร์ด และนักเขียนบท แมตต์ โอเวนส์ ในเดือนพฤศจิกายน ค.ศ. 2020 ดิลลาร์ดได้ประกาศว่าเขาไม่ได้กำกับภาพยนตร์นี้อีกต่อไป
* ***สตาร์ วอร์ส: อะ ดรอยด์ สตอรี***: ในเดือนธันวาคม ค.ศ. 2020 มีการประกาศว่าภาพยนตร์แอนิเมชันที่เกี่ยวกับการผจญภัยของอาร์ทูดีทูและซีทรีพีโอกำลังอยู่ระหว่างการพัฒนา โดยเรื่องนี้จะแนะนำตัวละครใหม่ให้กับแฟรนไชส์ โดยเป็นตัวละครที่กล้าหาญและมีบทบาทไปพร้อม ๆ กับดรอยด์ทั้งสองตัวที่กลับมาในภาพยนตร์นี้ โปรเจ็กต์นี้จะเป็นการลงทุนสร้างร่วมกันระหว่างลูคัสฟิล์มแอนิเมชันและอินดัสเทรียล ไลท์ แอนด์ แมจิก ภาพยนตร์นี้ถูกพัฒนาเพื่อเปิดตัวผ่านบริการสตรีมมิง โดยผ่านดิสนีย์+ เท่านั้น
* ***แลนโด***: ในเดือนธันวาคม ค.ศ. 2020 มีการประกาศละครชุดภาคแยกจาก *ฮาน โซโล: ตำนานสตาร์ วอร์ส* ว่าอยู่ระหว่างการพัฒนา ละครชุดจำกัดนี้ถูกพัฒนาสำหรับดิสนีย+ โดยเฉพาะ และมีการเปิดเผยว่าจะเกี่ยวกับ แลนโดนิส "แลนโด" คาลิสเซียน ที่ 3 โดยมีชื่อว่า *แลนโด* ในตอนนั้นมีการยืนยันว่าดอนัลด์ โกลเวอร์จะกลับมารับบทนำ ในขณะที่จัสติน ซีเมียนเป็นผู้ให้กำเนิดและผู้อำนวยการสร้างละครชุดนี้ แต่ทว่าในเดือนกรกฏาคม ค.ศ. 2020 ดอนัลด์และสตีเฟน โกลเวอร์ถูกว่าจ้างให้มาแทนซีเมียน โดยเขียนบทและพัฒนาละครชุดใหม่ตั้งแต่เริ่ม ในเดือนกันยายน ค.ศ. 2023 ละครชุดนี้ได้รับการเปลี่ยนแปลงให้ปล่อยในรูปแบบของภาพยนตร์แทน
* **ภาพยนตร์ไตรภาคของ ไซมอน คินเบิร์ก ที่ยังไม่มีชื่อ**: ไซมอน คินเบิร์ก ได้รับการว่าจ้างในเดือนพฤศจิกายน ค.ศ. 2024 ให้เป็นผู้เขียนบท และผู้อำนวยการสร้างภาพยนตร์ไตรภาคใหม่ของ *สตาร์ วอร์ส* มีรายงานว่าไตรภาคดังกล่าวคือ *เอพพิโซด 10*–*12* แม้ว่าแหล่งข้อมูลอื่นยังโต้แย้งเรื่องนี้อยู่ก็ตาม

## โทรทัศน์

### รายการแอนิเมชัน
รายการแอนิเมชันสองรายการแรก *[[ดรอยส์]]* และ*[[อีว็อกส์]]* ถูกสร้างขึ้นในทศวรรษ 1980 ตามมาด้วยแอนิเมชันชุดสั้น *[[สตาร์ วอร์ส: สงครามมนุษย์โคลน|สงครามมนุษย์โคลน]]* ในปี ค.ศ. 2003 และแอนิเมชันชุด *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|เดอะ โคลน วอร์ส]]* ในปี ค.ศ. 2008 หลังจากที่ดิสนียเข้าซื้อกิจการของลูคัสฟิล์ม รายการแอนิเมชันทุกรายการที่สร้างก่อนปี ค.ศ. 2014 โดยยกเว้นแอนิเมชันชุดในปี ค.ศ. 2008 นั้น ถูกนำออกจากเส้นเรื่องหลักของแฟรนไชส์ แอนิเมชันชุดที่สร้างขึ้นหลังจากการเข้าซื้อ ประกอบด้วย เรเบลส์ (ค.ศ. 2014), รีซิสแทนซ์ (ค.ศ. 2018) และ ทีมโคตรโคลนมหากาฬ (ค.ศ. 2021)

นอกจากนี้ยังมีการผลิตแอนิเมชันชุดสั้นหลายเรื่องโดยลูคัสฟิล์ม หลังการเข้าซื้อกิจการของดิสนีย์ โดยแอนิเมชันชุดก่อน ๆ นั้นตกอยู่ภายใต้เนื้อหา *สตาร์ วอร์ส* หมวด "วินเทจ" ของดิสนีย์

### ละครชุดคนแสดง
แฟรนไชส์ *สตาร์ วอร์ส* นั้นมีละครชุดคนแสดงหลายเรื่อง เรื่องแรกคือ *[[เดอะแมนดาลอเรียน]]* (ค.ศ. 2019) สำหรับบริการสตรีมมิงดิสนีย์+ และดำเนินเรื่องระหว่างไตรภาคเดิมและไตรภาคต่อของมหากาพย์สกายวอล์คเกอร์ เนื่องด้วยเรื่องนี้นั้นประสบความสำเร็จจึงมีละครคนแสดงที่เป็นภาคแยกเพิ่มขึ้นมาหลายเรื่อง ประกอบด้วย *[[คัมภีร์แห่งโบบ้า เฟตต์]]* (ค.ศ. 2021), *[[อาโซกา]]* (ค.ศ. 2023) และเรื่องที่กำลังจะฉาย *[[สเกเลตัน ครูว์]]* ละครชุดเหล่านี้นั้นดำเนินเรื่องในช่วงสถานการณ์ที่เลวร้ายของสาธารณรัฐใหม่และพันธมิตร ในการต่อสู้กับภาคส่วนที่หลงเหลืออยู่ของจักรวรรดิกาแลกติก

ก่อนหน้านี้ เรื่องราวที่เกี่ยวกับ โอบีวัน เคโนบี ซึ่งเป็นตัวละครจากไตรภาคเดินนั้นได้ถูกวางแผนให้เป็นภาพยนต์ก่อนที่จะกลายเป็นละครชุดคนแสดง หลังจากยอดขายของ *[[ฮาน โซโล: ตำนานสตาร์ วอร์ส|ฮาน โซโล]]* ในปี ค.ศ. 2018 นั้นล้มเหลว ลุครชุดนี้ถูกปล่อยตัวบนดิสนีย์+ ในปี ค.ศ. 2022 และดำเนินเรื่องระหว่างภาพยนตร์ไตรภาคต้นและไตรภาคเดิม ตามมาด้วยละครชุดคนแสดง *[[แอนดอร์ (ละครโทรทัศน์)|แอนดอร์]]* ในปีเดียวกัน ซึ่งทั้งสองเรื่องนี้ติดตามตัวละครที่เป็นชื่อเรื่องในระหว่างช่วงเรืองอำนาจของจักรวรรดิ

### ภาพยนตร์และรายการพิเศษ

## ลำดับเหตุการณ์ตามท้องเรื่อง

เส้นเรื่องหลักในจักรวาลสมมติของ *สตาร์ วอร์ส* นั้น มีการดำเนินเรื่องอยู่ในหลายยุค มีสามยุคที่เน้นไปที่เรื่องราวในภาพยนตร์ทั้งสามไตรภาค ยุคต่าง ๆ ของ *สตาร์ วอร์ส* ได้รับการแบ่งเป็นยุคต่าง ๆ เมื่อเดือนมกราคม ค.ศ. 2021 โดยถูกปรับแต่งเพิ่มและมีการขยายออกมาเป็นยุคดังต่อไปนี้ ในปี ค.ศ. 2023:

* **ดอว์นออฟเดอะเจได**: เจไดคนแรกได้ครอบครองพลัง โดยจะมีการบรรยายถึงในภาพยนตร์ที่ยังไม่มีชื่อในอนาคต
* **ดิโอลด์รีพับลิก**: สาธารณรัฐกาแลกติกถูกก่อตั้งขึ้น และนิกายเจไดได้ถือกำเนิดขึ้นเพื่อคุ้มครองสาธารณรัฐ มีแบ่งพรรคแบ่งพวกกันในเจได นำไปสู่การสร้างนิกายซิธ
* **เดอะไฮรีพับลิก**: ภายใต้การคุ้มครองของเจได สาธารณรัฐได้เติบโตเข้าสู่ยุคทอง ยุคของ "ไฮรีพับลิก" ดำเนินเรื่องช่วง 200 ปีก่อนเหตุการณ์ในไตรภาคต้น สื่อต่าง ๆ ที่ดำเนินเรื่องในยุคนี้ ได้แก่ *[[สตาร์ วอร์ส: ดิ อโคไลท์|ดิ อโคไลท์]]*, *[[สตาร์ วอร์ส: เดอะไฮรีพับลิก|เดอะไฮรีพับลิก]]* และแอนิเมชันชุด *[[สตาร์ วอร์ส: เจ้าหนูเจไดตะลุยจักรวาล|เจ้าหนูเจไดตะลุยจักรวาล]]*
* **การล่มสลายของเจได**: ยุคของไตรภาคต้น สาธารณรัฐกาแลกติกถูกทำให้เสื่อมลงโดย สมุหนายกพัลพาทีน (ซึ่งความจริงแล้วเขาคือซิธลอร์ด ดาร์ธ ซิเดียส) ผู้ชักนำให้เกิดสงครามโคลน ระหว่างสาธารณรัฐกับฝ่ายแบ่งแยก  (สหภาพพิภพอิสระ) พัลพาทีนทำการรัฐประหาร กำจัดนิกายเจได ทำให้อนาคิน สกายวอล์คเกอร์เข้าสู่ด้านมืด และสถาปนาจักรวรรดิกาแลกติก สื่อต่าง ๆ ที่ดำเนินเรื่องในยุคนี้ ได้แก่ ภาพยนตร์ในไตรภาคต้นและแอนิเมชัน *[[เทลส์ออฟเดอะเจได]]* และ *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|เดอะ โคลน วอร์ส]]* ก่อนหน้านี้ ยุคนี้เคยถูกเรียกว่า **ยุคแห่งสาธารณรัฐ** ในเดือนสิงหาคม ค.ศ. 2019
* **รัชสมัยของจักรวรรดิ**: ยุคระหว่างไตรภาคต้นและไตรภาคเดิม เล่าเรื่องราวช่วงแรกของการขึ้นสู่อำนาจของจักรวรรดิและความโกลาหลที่เกิดขึ้นทั่วกาแล็กซี จักรวรรดิกาแลกติกของพัลพาทีนนั้นปกครองกาแลกซี และตามล่าเจไดที่ยังหลงเหลืออยู่ สื่อต่าง ๆ ที่ดำเนินเรื่องในยุคนี้ ได้แก่ *[[ฮาน โซโล: ตำนานสตาร์ วอร์ส]]*, ''โอบีวัน เคโนบี'', ''แอนดอร์'', ''โร้ค วัน'', แอนิเมชัน *[[สตาร์ วอร์ส: ทีมโคตรโคลนมหากาฬ|ทีมโคตรโคลนมหากาฬ]]* และ *[[สตาร์ วอร์ส เรเบลส์|เรเบลส์]]* และวีดิโอเกม *[[สตาร์ วอร์ส เจได: ฟอลเลนออเดอร์]]*, *[[สตาร์ วอร์ส เจได: เซอร์ไวเวอร์]]* และ *[[เวเดอร์อิมมอร์ทัล]]*
* **ยุคแห่งการกบฏ**: ยุคของไตรภาคเดิม พันธมิตรกบฏต่อสู้กับจักรวรรดิกาแลกติกปกครองกาแลกซี ในสงครามกลางเมืองกาแลกติก ซึ่งกินระยะเวลายาวนานหลายปี สิ้นสุดที่การเสียชีวิตของจักรพรรดิ และส่งผลให้จักรวรรดิล่มสลายในที่สุด ในขณะเดียวกันเจไดได้กลับมาด้วยการปรากฏตัวของลุค สกายวอล์คเกอร์ สื่อต่าง ๆ ที่ดำเนินเรื่องในยุคนี้ ได้แก่ ภาพยนตร์ไตรภาคเดิม  และวีดิโอเกม *[[สตาร์วอร์ส แบตเทิลฟรอนต์ 2 (วิดีโอเกม พ.ศ. 2560)|สตาร์ วอร์ส แบตเทิลฟรอนต์ 2]]* และ *[[สตาร์ วอร์ส: สควอดรอนส์]]*
* **สาธารณรัฐใหม่**: ยุคหลังเหตุการณ์ในไตรภาคเดิม ช่วงเริ่มการก่อตั้งสาธารณรัฐกาแลกติกใหม่หลังจักรวรรดิล่มสลาย และพยายามที่จะรวมกาแลกซีให้กลับเป็นหนึ่งเดียว ในขณะที่ถูกคุกคามโดยภาคส่วนที่เหลือของจักรวรรดิ สื่อต่าง ๆ ที่ดำเนินเรื่องในยุคนี้ ได้แก่ *[[เดอะแมนดาลอเรียน]]*, *[[เดอะบุกออฟโบบา เฟตต์]]*, *[[คัมภีร์แห่งโบบ้า เฟตต์]]* และ *[[อาโซกา (ละครโทรทัศน์)|อาโซกา]]*
* **การขึ้นสู่อำนาจของปฐมภาคี**: ยุคของไตรภาคต่อ ภาคส่วนจักรวรรดิกาแลกติกที่ยังหลงเหลืออยู่ได้สถาปนาปฐมภาคีขึ้น อดีตวีรบุรุษฝ่ายกบฏได้รับการช่วยเหลือจากสาธารณรัฐกาแลกติกใหม่ นำขบวนการฝ่ายต่อต้าน ทำการต่อต้านระบอบเผด็จการและผู้นำฝ่ายปฐมภาคีสโน้ค และฉากที่สำคัญที่สุดซึ่งคือการที่เรย์เอาชนะพัลพาทีนที่ฟื้นคืนชีพและนิกายซิธได้สำเร็จ สื่อต่าง ๆ ที่ดำเนินเรื่องในยุคนี้ ได้แก่ ภาคยนตร์ไตรภาคต่อ, แอนิเมชัน *[[สตาร์ วอร์ส รีซิสแทนซ์]]* และวีดิโอเกม *[[สตาร์ วอร์ส: เทลส์ฟรอมเดอะกาแลกซีส์เอดจ์]]* ก่อนหน้านี้ ยุคนี้เคยถูกเรียกว่า **ยุคแห่งการต่อต้าน** ในเดือนสิงหาคม ค.ศ. 2019
* **ภาคีเจไดใหม่**: เรย์สร้างนิกายเจไดใหม่ ซึ่งจะถูกบรรยายในภาพยนตร์ในอนาคตที่ยังไม่มีชื่อ

จักรวาลขยายของสื่อแยกอื่น ๆ นั้นแสดงให้เห็นถึงเนื้อเรื่องที่แตกต่างกัน ซึ่งถูกจัดวาสไม่อยู่เส้นเรื่องหลัก และได้ถูกเปลี่ยนชื่อเป็น เ*ลเจนส์* ในวันที่ 25 เมษายน ค.ศ. 2014 เพื่อให้งานต่อ ๆ ไปในภายภาคหน้านั้นสัมพันธ์กับภาพยนตร์ในมหากาพย์ ภาพยนตร์ *[[สตาร์ วอร์ส: สงครามโคลน (ภาพยนตร์)|สงครามโคลน]]* และละครชุดโทรทัศน์ *[[สตาร์ วอร์ส: เดอะ โคลน วอร์ส|เดอะ โคลน วอร์ส]]*

## ในสื่ออื่น

ตั้งแต่ปี ค.ศ. 1976 ถึง 2014 คำว่า *จักรวาลขยาย* (Expanded Universe หรือ EU) หมายถึง สื่อต่าง ๆ ของ *สตาร์ วอร์ส* ที่มีลิขสิทธิ์อย่างเป็นทางการทั้งหมด ที่มีเรื่องราวนอกเหนือจากเหตุการณ์ในภาพยนตร์ รวมไปถึงนวนิยาย, การ์ตูนและวิดีโอเกมส์ ลูคัสฟิล์มดูแลความต่อเนื่องภายในระหว่างภาพยนตร์, เนื้อหาโทรทัศน์และจักรวาลขยายจนกระทั่งในวันที่ 25 เมษายน ค.ศ. 2014 เมื่อบริษัทประกาศว่างานของจักรวาลขยายทั้งหมดจะหยุดการผลิต ผลงานที่มีอยู่จะไม่นับว่าเป็นเส้นเรื่องหลักของแฟรนไชส์ และจะทำการเปลี่ยนแบรนด์ใหม่ภายใต้ชื่อว่า *ตำนานสตาร์ วอร์ส* (Star Wars Legends) เนื้อหาดาวน์โหลดของเกม *[[สตาร์ วอร์ส: ดิโอลด์รีพับลิค|ดิโอลด์รีพับลิค]]* เป็น *ตำนาน* หนึ่งเดียวที่ยังมีการผลิตอยู่ เส้นเรื่องหลักของ *สตาร์ วอร์ส* ภายหลังมีการปรับโครงสร้างให้รวมแค่ภาพยนตร์หกเรื่อง, ภาพยนตร์แอนิเมชัน *[[สตาร์ วอร์ส: สงครามโคลน (ภาพยนตร์)|สงครามโคลน]]* (2008) และแอนิเมชันชุด *[[สตาร์ วอร์ส: เดอะ โคลน วอร์ส (ภาพยนตร์ชุดทางโทรทัศน์ พ.ศ. 2551)|เดอะ โคลน วอร์ส]]* โครงการในอนาคตและการพัฒนาความคิดสร้างสรรค์ในสื่อทุกรูปแบบจะถูกดูแลและประสานงานโดยกลุ่มเนื้อเรื่องของลูคัสฟิล์ม เพื่อดูแลความต่อเนื่องและให้มีวิสัยทัศน์เดียวกันในการเล่าเรื่องของแฟรนไชส์ การ์ตูนหลายเรื่องจาก มาร์เวล และนวนิยายที่จัดจำหน่ายโดย เดลเรย์ ถูกผลิตหลังการประกาศนี้

### สื่อสิ่งพิมพ์
มีสื่อสิ่งพิมพ์ที่วางจำหน่ายก่อนภาพยนตร์เรื่องแรกฉาย ซึ่งเป็นนวนิยายที่ดัดแปลงจากภาพยนตร์ *สตาร์ วอร์ส* โดยมีชื่อ *[[สตาร์ วอร์ส: ฟรอมดิแอดเวนเจอส์ออฟลุค สกายวอร์คเกอร์]]* วางจำหน่ายเมื่อเดือนธันวาคม ค.ศ. 1976 ถึงแม้ว่าบนปกหนังสือจะระบุไว้ว่า จอร์จ ลูคัส เป็นผู้เขียน แต่ว่านวนิยายนั้นเขียนโดยนักเขียนเงา อลัน ดีน ฟอสเตอร์ เรื่องราว *จักรวาลขยาย* เรื่องแรกปรากฏในหนังสือการ์ตูน *สตาร์ วอร์ส* ฉบับที่ 7 ของมาร์เวลคอมิกส์ เมื่อเดือนมกราคม ค.ศ. 1978 (หกฉบับแรกนั้นเป็นการดัดแปลงจากภาพยนตร์) ตามด้วย *[[สปลินเตอร์ออฟเดอะมายส์อาย]]* (Splinter of the Mind's Eye) นวนิยายภาคต่อของฟอสเตอร์ในเดือนต่อมา

#### นวนิยาย

[thumb|upright|[ทิโมธี ซาห์น ผู้เขียน ''ธรอว์น'' ไตรภาค ซึ่งได้รับการยอมรับอย่างกว้างขวางด้วยการฟื้นฟูแฟรนไชส์ *สตาร์ วอร์ส*]]

หลังจากฟอสเตอร์เขียนนวนิยายที่ดัดแปลงจากภาพยนตร์ต้นฉบับแล้ว เขาก็เขียนนวนิยายเล่มต่อมาชื่อว่า *[[สปลินเตอร์ออฟเดอะมายส์อาย]]* (1978) ต่อมานวนิยายที่ดัดแปลงจากภาพยนตร์ *จักรวรรดิเอมไพร์โต้กลับ* (1980) เชียนโดย โดนัลด์ เอฟ. กลัต และ *การกลับมาของเจได* (1983) เขียนโดย เจมส์ คาห์น ยังมี *[[เดอะฮาน โซโลแอดเวนเจอร์ส]]* ไตรภาค (1979–1980) เขียนโดย ไบรอัน ดาเลย์ และ *[[ดิแอดเวนเจอร์สออฟแลนโด คาลริสเซียน]]* ไตรภาค (1983) เขียนโดย แอล. นีล สมิธ

นวนิยาย *[[ธรอว์น ไตรภาค|ธรอว์น]]* ไตรภาค (1991–1993) เป็นนวนิยายที่ขายดีที่สุดของ ทิโมธี ซาห์น จุดประกายความสนใจต่อแฟรนไชส์ขึ้นมาใหม่และแนะนำตัวละครซึ่งเป็นที่นิยมในเวลาต่อมา ได้แก่ พลเรือเอกธรอว์น, มารา เจด, ทาลอน คาร์เริด และ กิเลิด แพลิออน นวนิยายเล่มแรก *[[แอร์ทูดิเอมไพร์]]* ติดอันดับที่หนึ่งในรายชื่อหนังสือขายดีที่สุดของ ''เดอะนิวยอร์กไทมส์'' ในนวนิยายชุดนี้ ลุค, เลอาและฮานเผชิญหน้ากับธรอว์น นักยุทธวิธีอัจฉริยะ ซึ่งวางแผนที่จะทวงคืนกาแลคซีให้กับจักรวรรดิอีกครั้ง ใน *[[เดอะคอร์ตชิพออฟพรินเซสเลอา]]* (1994) เขียนโดย เดฟ วูลเวอร์ตัน ดำเนินเรื่องก่อน *ธรอว์น* ไตรภาค ทันที เล่าเรื่องเลอาตัดสินใจใช้ความได้เปรียบจากการแต่งงานทางการเมืองกับเจ้าชายไอโซลเดอร์จากดาวเฮปส์ แต่สุดท้ายเธอก็แต่งงานกับฮาน *[[สตาร์ วอร์ส: ชาโดว์ออฟดิเอมไพร์#นวนิยาย|ชาโดว์ออฟดิเอมไพร์]]* (1996) เขียนโดย สตีฟ เพอร์รี ดำเนินเรื่องระหว่าง *จักรวรรดิเอมไพร์โต้กลับ* และ *การกลับมาของเจได* เคยเป็นส่วนหนึ่งของแคมเปญมัลติมีเดียที่มีทั้งหนังสือการ์ตูนและวิดีโอเกมส์ นวนิยายแนะนำตัวละครเจ้าพ่ออาชญากรรม เจ้าชายซีเซอร์ ซึ่งเป็นตัวละครที่นิยมอีกตัวหนึ่งที่ไปปรากฏตัวในผลงานอื่น ผลงานอื่นที่โดดเด่นจากสำนักพิมพ์แบนตัม ได้แก่ ''เจไดอคาเดมี'' ไตรภาค (1994) โดย เควิน เจ. แอนเดอร์สัน หนังสือชุด *[[ยังเจไดไนท์ส]]* (1995–1998) จำนวน 14 เล่ม โดย แอนเดอร์สันและรีเบกกา โมเอสตา และ *[[สตาร์ วอร์ส: เอ็กซ์-วิง (หนังสือชุด)|เอ็กซ์-วิง]]* (1996–2012) โดย ไมเคิล เอ. สแตกโพล์และแอรอน ออลสตัน

เดลเรย์ รับช่วงการจัดจำหน่ายหนังสือ *สตาร์ วอร์ส* เมื่อปี ค.ศ. 1999 โดยวางจำหน่ายนวนิยายชุด *[[เดอะนิวเจไดออร์เดอร์]]* (1999–2003) จำนวน 19 เล่ม เขียนโดยนักเขียนหลายคน ดำเนินเรื่องหลังภาพยนตร์ต้นฉบับ 25 ถึง 30 ปีและแนะนำยูซาน วอง เผ่าเอเลี่ยนที่ทรงพลังซึ่งพยายามบุกและพิชิตจักรวาลทั้งหมด นวนิยายขายดีชุด *[[เลกาซีออฟเดอะฟอร์ซ]]* (2006–2008) ซึ่งเขียนโดยนักเขียนหลายคน บันทึกเหตุการณ์ของ จาเซน โซโล ลูกชายของฮานกับเลอา ได้เข้าสู่ด้านมืดของพลัง ท่ามกลางการกระทำที่ชั่วร้ายของเขา เขาได้ฆ่า มารา เจด ภรรยาของลุค เป็นการสังเวยเพื่อเข้าร่วมกับฝ่ายซิธ ถึงแม้เนื้อเรื่องนี้จะไม่เป็นเส้นเรื่องหลักแล้ว แต่เนื้อเรื่องก็คล้ายกับใน *อุบัติการณ์แห่งพลัง* ซึ่ง เบน โซโล ลูกชายของฮานกับเลอา เข้าสู่ด้านมืดกลายเป็นไคโล เร็น

มีนวนิยายสามชุดที่ดำเนินเรื่องในช่วงไตรภาคต้น ซึ่งเป็นนวนิยายสำหรับนักอ่านวัยเยาว์ ได้แก่ *[[สตาร์ วอร์ส: เจไดอะเพรนทิส|เจไดอะเพรนทิส]]* (1999–2002) บันทึกการผจญภัยของ โอบีวัน เคโนบี และอาจารย์ของเขา ไควกอน จินน์ หลายปีก่อนเหตุการณ์ใน *ภัยซ่อนเร้น* จำนวน 18 เล่ม *[[เจไดเควสต์]]* (2001–2004) บันทึกการผจญภัยของโอบีวันและศิษย์ของเขา อนาคิน สกายวอล์คเกอร์ ช่วงระหว่าง *ภัยซ่อนเร้น* และ *กองทัพโคลนส์จู่โจม* จำนวน 11 เล่ม และ *[[สตาร์ วอร์ส: เดอะลาสต์ออฟเดอะเจได|เดอะลาสต์ออฟเดอะเจได]]* (2005–2008) ดำเนินเรื่องหลัง *ซิธชำระแค้น* ทันที บันทึกเรื่องราวของโอบีวันกับเหล่าเจไดไม่กี่คนที่รอดชีวิต

ถึงแม้ว่าตัวละครธรอว์นจะถูกให้เป็นตัวละคร *ลีเจนด์ส* เมื่อปี ค.ศ. 2014 ธรอว์นได้ปรากฏตัวในเส้นเรื่องหลักครั้งแรกเมื่อปี ค.ศ. 2016 ในปีที่สามของ *เรเบลส์* ทำให้ ทิโมธี ซาห์น กลับมาเขียนนวนิยายเกี่ยวกับตัวละครนี้และให้ดำเนินเรื่องอยู่ในเส้นเรื่องหลัก

#### หนังสือการ์ตูน

มาร์เวลคอมิกส์จัดจำหน่ายหนังสือการ์ตูนชุด ''สตาร์ วอร์ส'' ตั้งแต่ปี ค.ศ. 1977 ถึง 1986 การ์ตูน *สตาร์ วอร์ส* ดั้งเดิมถูกตีพิมพ์ลงในนิตยสาร *[[พิซซาซซ์ (นิตยสาร)|พิซซาซซ์]]* ของมาร์เวลระหว่างปี ค.ศ. 1977 ถึง 1979 โดยเป็นการ์ตูน *สตาร์ วอร์ส* เรื่องแรกที่เนื้อเรื่องไม่ได้ดัดแปลงมาจากภาพยนตร์โดยตรง ซึ่งเป็นการ์ตูนที่ทำก่อนหนังสือการ์ตูนชุด *สตาร์ วอร์ส* ข้างต้น สตาร์คอมิกส์ สำนักพิมพ์ในเครือมาร์เวล ได้ตีพิมพ์การ์ตูนชุดจากแอนิเมชันชุดสำหรับเด็ก *[[อีว็อกส์ (รายการโทรทัศน์)|อีว็อกส์]]* และ *[[สตาร์ วอร์ส: ดรอยส์|ดรอยส์]]* ตั้งแต่ปี ค.ศ. 1985–1987 จิม ชูสเตอร์ อดีตหัวหน้ากองบรรณาธิการของมาร์เวลคอมิกส์ กล่าวว่า ยอดจำหน่ายที่แข็งแกร่งของการ์ตูน *สตาร์ วอร์ส* ช่วยเหลือด้านการเงินของมาร์เวลในปี ค.ศ. 1977 และ 1978 หนังสือการ์ตูนชุด *สตาร์ วอร์ส* ของมาร์เวลเป็นหนึ่งในหนังสือการ์ตูนที่ขายดีที่สุดในปี ค.ศ. 1979 และ 1980 ในช่วงแรกนั้นมาร์เวลจะไม่จ่ายค่าส่วนแบ่งให้กับลูคัสฟิล์มถ้าหากยอดจำหน่ายไม่ถึง 100,000 เล่ม แต่ทว่ายอดจำหน่ายกลับทำได้เกิน 100,000 เล่มอย่างรวดเร็ว ทำให้ ชาร์ลส์ ลิปปินคอตต์ หัวหน้างานประชาสัมพันธ์ของลูคัสฟิล์ม ทำการเจรจาค่าส่วนแบ่งใหม่จากตำแหน่งที่แข็งแกร่งกว่า

ในช่วงปลายทศวรรษ 1980 มาร์เวลได้ยกเลิกการ์ตูน *สตาร์ วอร์ส* ใหม่ซึ่งกำลังพัฒนาอยู่ ดาร์กฮอร์สคอมิกส์ได้รับช่วงต่อและจัดจำหน่ายในชื่อชุด *ดาร์กเอมไพร์* (1991–1995) ซึ่งกลายเป็นที่นิยม ต่อดาร์กฮอร์สได้ปล่อยหนังสือการ์ตูนชุดจำนวนหนึ่งซึ่งดำเนินเรื่องหลังเหตุการณ์ในไตรภาคภาพยนตร์ต้นฉบับ ได้แก่ *[[เทลส์ออฟเดอะเจได]]* (1993–1998), *[[สตาร์ วอร์ส: เอ็กซ์-วิงโรกสควอดรอน (การ์ตูน)|เอ็กซ์-วิงโรกสควอดรอน]]* (1995–1998), *[[สตาร์ วอร์ส: รีพับลิค]]* (1998–2006), *[[สตาร์ วอร์ส เทลส์]]* (1999–2005), *[[สตาร์ วอร์ส: เอมไพร์]]* (2002–2006) และ *[[สตาร์ วอร์ส: ไนทส์ออฟดิโอลด์รีพับลิค (การ์ตูน)|ไนทส์ออฟดิโอลด์รีพับลิค]]* (2006–2010)

หลังจากดีสนีย์ซื้อลูคัสฟิล์ม มีการประกาศเมื่อเดือนมกราคม ค.ศ. 2014 ว่าลิขสิทธิ์การ์ตูน *สตาร์ วอร์ส* จะกลับคืนสู่มาร์เวลคอมิกส์ในปี ค.ศ. 2015 เพราะบริษัทแม่ มาร์เวลเอ็นเทอร์เทนเมนต์ ถูกดีสนีย์ซื้อไปเมื่อปี ค.ศ. 2009 หนังสือการ์ตูนสามชุดแรกได้ปล่อยเมื่อปี ค.ศ. 2015 ได้แก่ *[[สตาร์ วอร์ส (หนังสือการ์ตูน พ.ศ. 2558)|สตาร์ วอร์ส]]*, *[[สตาร์ วอร์ส: ดาร์ธ เวเดอร์|ดาร์ธ เวเดอร์]]* และ *[[สตาร์ วอร์ส: พรินเซส เลอา|พรินเซส เลอา]]*

ในงาน สตาร์ วอร์ส เซเลเบรชัน เมื่อเดือนเมษายน ค.ศ. 2019 มีการประกาศ *โครงการลูมินัส* ขึ้น ซึ่งต่อมามีการเปิดเผยชื่อและรายละเอียดทั้งหมดในงานแถลงข่าวเมื่อเดือนกุมภาพันธ์ ค.ศ. 2020 โดยมีชื่อว่า *สตาร์ วอร์ส: เดอะไฮรีพับลิค* ในยุคใหม่นี้จะดำเนินเรื่องในช่วง 200 ปีก่อนมหากาพย์สกายวอล์คเกอร์ ซึ่งจะปรากฏอยู่ในหนังสือและการ์ตูน จากสำนักพิมพ์ที่ได้รับอนุญาตอย่างเป็นทางการในปัจจุบัน รวมไปถึง หนังสือการ์ตูนโดยมาร์เวลและไอดีดับเบิลยูพับลิชิง เขียนโดย คาเวน สก็อตต์ และ เดเนียล โฮเซ โอลเดอร์ ตามลำดับ โดยจะเปิดตัวในเดือนสิงหาคม ค.ศ. 2020

### เสียง
#### เพลงประกอบและซิงเกิล

จอห์น วิลเลียมส์ ประพันธ์เพลงประกอบภาพยนตร์ในมหากาพย์สกายวอล์คเกอร์ทั้งหมดเก้าเรื่อง เขากล่าวเขาจะเกษียณจากแฟรนไชส์หลัง *กำเนิดใหม่สกายวอล์คเกอร์* ฉายแล้ว เขาได้ประพันธ์เพลงธีม "ดิแอดเวนเจอร์สออฟฮาน" ให้ภาพยนตร์ *ฮาน โซโล: ตำนานสตาร์ วอร์ส* โดยที่ จอห์น พาวเวล เป็นคนประพันธ์เพลงประกอบภาพยนตร์ที่เหลือ ไมเคิล จิอาคคิโน ประพันธ์เพลงประกอบภาพยนตร์ให้กับ *โร้ค วัน: ตำนานสตาร์ วอร์ส*

#### นวนิยายเสียง

ผลงานแรกในรูปแบบเสียงของ *สตาร์ วอร์ส* คือ *[[เดอะสตอรีออฟสตาร์ วอร์ส]]* เป็น แผ่นเสียงซึ่งใช้เสียงจากภาพยนตร์ต้นฉบับ แล้วใส่การบรรยายใหม่เพื่อเล่าเรื่อง วางจำหน่ายเมื่อปี ค.ศ. 1977 ต่อมานวนิยายที่เป็นรูปเล่มส่วนใหญ่ถูกดัดแปลงเป็นนวนิยายเสียง มักจะวางจำหน่ายในรูปแบบตลับเทปและวางจำหน่ายใหม่ในรูปแบบแผ่นซีดี นวนิยายเสียงปัจจุบันวางจำหน่ายโดยไม่ได้ดัดแปลงมาจากสื่อสิ่งพิมพ์ใด ๆ

#### วิทยุ

ลูคัสในช่วงที่เขากำลังศึกษาอยู่ที่มหาวิทยาลัยเซาเทิร์นแคลิฟอร์เนีย เขาเป็นแฟนของสถานีวิทยุของมหาวิทยาลัยซึ่งอยู่ในเครือวิทยุสาธารณะแห่งชาติ เขาอนุญาตให้สิทธิ์ในการดัดแปลงภาพยนตร์เป็นละครวิทยุแก่ เคยูเอสซี-เอฟเอ็ม โดยคิดค่าธรรมเนียมเพียง 1 ดอลลาร์สหรัฐ การสร้างนั้นได้มีการใช้เพลงประกอบภาพยนตร์โดย จอห์น วิลเลียมส์ พร้อมกับเสียงประกอบโดย เบน เบิร์ต

เรื่องแรกนั้นเขียนบทโดยนักเขียนบันเทิงคดีแนววิทยาศาสตร์ ไบรอัน ดาเลย์ และกำกับโดย จอห์น เมดเดน ออกอากาศทางวิทยุสาธารณะแห่งชาติเมื่อปี ค.ศ. 1981 ดัดแปลงจากภาพยนตร์ต้นฉบับเป็นละครวิทยุจำนวน 13 ตอน มาร์ค ฮามิลล์ และ แอนโธนี เดเนียลส์ กลับมารับบทเดิมจากภาพยนตร์

ความสำเร็จที่ท่วมท้น ทำให้มีการดัดแปลงภาพยนตร์ *จักรวรรดิเอมไพร์โต้กลับ* เป็นละครวิทยุจำนวน 10 ตอน ออกอากาศครั้งแรกเมื่อปี ค.ศ. 1983 บิลลี ดี วิลเลียมส์ รับบทเดิมเป็นแลนโด คาลริสเซียน ร่วมกับนักแสดงอีกสองคน

บัวนาวิสตาเรคอร์ดส ได้วางจำหน่ายละครวิทยุ *สตาร์ วอร์ส* ต้นฉบับความยาว 30 นาที ชื่อว่า *เรเบลมิสชันทูออร์ดแมนเทลล์* เมื่อปี ค.ศ. 1983 เขียนบทโดย ดาเลย์ ในทศวรรษ 1990 ไทม์วอร์เนอร์ออดิโอพับบลิชิง ได้ดัดแปลงหนังสือการ์ตูน *สตาร์ วอร์ส* เป็นละครวิทยุ ได้แก่ มหากาพย์ *[[ดาร์กเอมไพร์]]* สามภาค, *[[เทลส์ออฟเดอะเจได]]*, *[[เทลส์ออฟเดอะเจได: ดาร์กลอร์ดสออฟเดอะซิธ|ดาร์กลอร์ดสออฟเดอะซิธ]]*, *[[ดาร์กฟอซเซส (การ์ตูน)|ดาร์กฟอซเซส]]* ไตรภาค และ *[[คริมสันเอมไพร์]]* (1998) *การกลับมาของเจได* ถูกดัดแปลงเป็นละครวิทยุจำนวน 6 ตอน มีแอนโธนี เดเนียลส์กลับมารับบทเดิม

### วิดีโอเกม

แฟรนไชส์ *สตาร์ วอร์ส* มีการพัฒนาเกมในรูปแบบต่าง ๆ เช่น เกมคอมพิวเตอร์, วิดีโอเกมและเกมกระดาน รวมกันมากกว่า 100 เกม โดยย้อนกลับไปในเครื่องเล่นวิดีโอเกมยุคแรก ๆ บางเกมนำเค้าโครงมาจากภาพยนตร์โดยตรง บางเกมมีเนื้อเรื่องที่อยู่ในจักรวาลขยาย (ซึ่งถูกเปลี่ยนชื่อเป็น *สตาร์ วอร์ส ลีเจนด์ส* และไม่นับเป็นเส้นเรื่องหลักเมื่อปี ค.ศ. 2014) เกม *สตาร์ วอร์ส* ได้ผ่านการพัฒนาที่สำคัญอยู่สามยุค โดยนับจากการเปลี่ยนตัวผู้พัฒนา ได้แก่ ยุคที่ให้ลิขสิทธิ์ในการพัฒนาเกมแก่บริษัทอื่น, ยุคที่เกมถูกพัฒนาและจัดจำหน่ายโดยลูคัสอาร์ตส และยุคที่ดิสนีย์สั่งให้ลูคัสอาร์ตสหยุดพัฒนาเกม แล้วโอนลิขสิทธิ์ในการพัฒนาเกมให้แก่อิเล็กทรอนิก อาตส์

#### เกมลิขสิทธิ์ยุคแรก (1979–1993)
ในยุคแรกของเกมลิขสิทธิ์ *สตาร์ วอร์ส* อย่างเป็นทางการนั้น เริ่มต้นด้วยเกมอิเล็กทรอนิกส์ตั้งโต๊ะ ผลิตโดยเคนเนอร์ เมื่อปี ค.ศ. 1979 ชื่อว่า *สตาร์ วอร์ส อิเล็กทรอนิกส์แบทเทิลคอมมานด์* ในปี ค.ศ. 1982 พาร์กเกอร์บราเธอส์ จัดจำหน่ายเกม *สตาร์ วอร์ส* เกมแรกสำหรับเครื่อง อาตาริ 2600 ชื่อว่า *[[สตาร์ วอร์ส: ดิเอมไพร์สไตรค์สแบ็ก (วิดีโอเกม พ.ศ. 2525)|สตาร์ วอร์ส: ดิเอมไพร์สไตรค์สแบ็ก]]* ตามมาด้วย *[[สตาร์ วอร์ส: เจได้อารีนา]]*  ในปีต่อมา โดยเป็นเกมแรกที่มีการดวลดาบไลต์เซเบอร์ และ เกม *[[สตาร์ วอร์ส (วิดีโอเกม พ.ศ. 2526)|สตาร์ วอร์ส]]* เป็นเกมตู้แนวเรลชูเตอร์ของอาตาริ ซึ่งมีภาพกราฟิกส์เวกเตอร์เพื่อจำลองฉากวิ่งร่องลึกในดาวมรณะจากภาพยนตร์ต้นฉบับ เกมต่อมา *[[สตาร์ วอร์ส: เดอะรีเทิร์นออฟเดอะเจได (วิดีโอเกม พ.ศ. 2527)|เดอะรีเทิร์นออฟเดอะเจได]]* (1984) แสดงภาพกราฟิกส์แบบแรสเตอร์ *[[สตาร์ วอร์ส: ดิเอมไพร์สไตรค์สแบ็ก (วิดีโอเกม พ.ศ. 2528)|สตาร์ วอร์ส: ดิเอมไพร์สไตรค์สแบ็ก]]* (1985) แสดงภาพกราฟิกส์เป็นแบบเวกเตอร์ *[[สตาร์ วอร์ส (วิดีโอเกม พ.ศ. 2530)|สตาร์ วอร์ส]]* ในปี ค.ศ. 1987, *[[สตาร์ วอร์ส (วิดีโอเกม พ.ศ. 2534)|สตาร์ วอร์ส]]* อีกเกมหนึ่งในปี ค.ศ. 1991 และ *[[สตาร์ วอร์ส: ดิเอมไพร์สไตรค์สแบ็ก (วิดีโอเกม พ.ศ. 2535)|สตาร์ วอร์ส: ดิเอมไพร์สไตรค์สแบ็ก]]* ในปี ค.ศ. 1992 เป็นเกมแพลตฟอร์ม สำหรับเครื่องแฟมิคอม แต่ว่าเกมแรกนั้นไม่เคยวางจำหน่ายนอกประเทศญี่ปุ่นเลย *[[ซูเปอร์สตาร์ วอร์ส]]* วางจำหน่ายในปี ค.ศ. 1992 เป็นเกมแพลตฟอร์ม สำหรับเครื่องซูเปอร์แฟมิคอม พร้อมสองภาคต่อในสองปีถัดมา

#### ยุคลูคัสอาร์ตสจัดจำหน่ายเกมด้วยตัวเอง (1993–2014)

จุดเริ่มต้นของยุคที่สองนั้นเริ่มที่การจัดจำหน่ายด้วยตัวเองของลูคัสอาร์ตส ลูคัสอาร์ตสถูกก่อตั้งหลัง จอร์จ ลูคัส สนใจในความสำเร็จที่เพิ่มขึ้นของตลาดวิดีโอเกม โดยต้องการควบคุมความคิดสร้างสรรค์และการเล่าเรื่องในเกมมากขึ้น ในยุคนี้ กราฟิกวิดีโอเกมมีการพัฒนามากขึ้นทำให้เกมสามารถเล่าเรื่องราวที่ซับซ้อนได้และสามารถเล่าเรื่องใหม่จากภาพยนตร์ และในที่สุดก็มีเนื้อเรื่องที่เป็นต้นฉบับ ซึ่งดำเนินเรื่องอยู่ในเส้นเรื่องเดียวกันภาพยนตร์ แสดงด้วยการพากย์เสียงและซีจีไอคัตซีน ลูคัสฟิล์มก่อตั้งบริษัทเกมของตัวเองเมื่อปี ค.ศ. 1982 เป็นที่รู้จักกันเป็นอย่างดีด้วยเกมผจญภัยและเกมขับเครื่องบินต่อสู้ในสมัยสงครามโลกครั้งที่สอง ลูคัสอาร์ตสได้ปล่อยเกม *[[สตาร์ วอร์ส: เอกซ์-วิง]]* เมื่อปี ค.ศ. 1993 เป็นเกม *สตาร์ วอร์ส* เกมแรกที่จัดจำหน่ายด้วยตัวเอง และเป็นเกมจำลองการบินในอวกาศเกมแรกของแฟรนไชส์ เป็นหนึ่งในเกมที่ขายดีที่สุดในปี ค.ศ. 1993 ซึ่งต่อมาก็มีภาคต่อและกลายเป็นวิดีโอเกมชุด วิดีโอเกมชุด ''โรกสควอดอน'' วางจำหน่ายระหว่างปี ค.ศ. 1998 ถึง 2003 โดยเน้นไปที่การต่อสู้ในอวกาศระหว่างภาพยนตร์

*[[สตาร์ วอร์ส: ดาร์กฟอร์เซส|ดาร์กฟอร์เซส]]* (1995) เป็นเกมแนวผสมระหว่างเกมผจญภัย, เกมปริศนาและเกมวางแผน และยังเป็น *สตาร์ วอร์ส* เกมแรกที่เป็น เกมยิงมุมมองบุคคลที่หนึ่ง โดยเกมดังกล่าวมีระบบการเล่นและกราฟิกที่ไม่เหมือนกับเกมอื่น เพราะเกมถูกสร้างโดยใช้เกมเอนจินของลูคัสอาร์ตสเอง ชื่อว่า เจได เกมได้รับการตอบรับที่ดี และมีภาคต่อตามมาอีกสี่ภาค วิดีโอเกมชุดนี้ได้แนะนำ ไคล์ คาทาร์น เป็นตัวละครที่ปรากฏตัวในหลากหลายเกม, นวนิยายและการ์ตูน คาทาร์น อดีตสตอร์มทรูปเปอร์ ซึ่งเข้าร่วมกับฝ่ายกบฏและได้กลายเป็นเจได ซึ่งมีเรื่องราวคล้ายกับ ฟินน์ ในภาพยนตร์ไตรภาคต่อ *[[สตาร์ วอร์ส กาแลกซีส์]]* เป็นเกมสวมบทบาทออนไลน์ผู้เล่นหลายคนจำนวนมาก ให้บริการช่วงปี ค.ศ. 2003 ถึง 2011 หลังเดอะวอลต์ดิสนีย์ซื้อลูคัสฟิล์มเมื่อปี ค.ศ. 2012 วิดีโอเกมที่พัฒนาในสองยุคแรกนั้น ถูกตัดออกจากเส้นเรื่องหลักเมื่อปี ค.ศ. 2014 และให้เป็น *สตาร์ วอร์ส ลีเจนด์ส* ลูคัสอาร์ตสหยุดการเป็นผู้พัฒนาเมื่อปี ค.ศ. 2013 แต่ยังให้ทำงานเป็นผู้ออกใบอนุญาต

#### ''อีเอ สตาร์ วอร์ส'' (2014–ปัจจุบัน)
ยุคที่สามเริ่มต้นหลังจากดีสนีย์ซื้อกิจการลูคัสฟิล์มแล้ว ลูคัสอาร์ตสหยุดการเป็นผู้พัฒนาและสิทธิ์ในการพัฒนาวิดีโอเกมถูกโอนให้กับอิเล็กทรอนิก อาตส์ เกมที่พัฒนาในยุคนี้จะถือว่าอยู่ในเส้นเรื่องหลัก ได้รับอิทธิพลมากขึ้นจากผู้สร้างภาพยนตร์ *สตาร์ วอร์ส* ดีสนีย์ร่วมมือกับเลอโนโว สร้างวิดีโอเกมความเป็นจริงเสริม ชื่อว่า *เจไดชาเลนจ์ส* วางจำหน่ายเมื่อเดือนพฤศจิกายน ค.ศ. 2017 เมื่อเดือนสิงหาคม ค.ศ. 2018 ซิงกา ประกาศจัดจำหน่ายเกมมือถือเล่นฟรี *สตาร์ วอร์ส* เกม *แบทเทิลฟรอนต์* ได้รับการรีบูตให้เข้าเส้นเรื่องหลักเมื่อปี ค.ศ. 2017 *[[เจได: ฟอลเลนออร์เดอร์]]* วางจำหน่ายเมื่อเดือนพฤศจิกายน ค.ศ. 2019 และ *[[สตาร์ วอร์ส: สควอดรอนส์]]* วางจำหน่ายเมื่อเดือนตุลาคม ค.ศ. 2020

### สวนสนุก

นอกจากเครื่องเล่น สตาร์ทัวร์ส (1987) และ สตาร์ทัวร์ส: ดิแอดเวนเจอร์สคอนตินิว (2011) ในดิสนีย์แลนด์แล้ว ยังมีเครื่องเล่นและนิทรรศการที่จัดแสดงในสวนสนุกในเครือดิสนีย์พาร์ก ได้แก่ นิทรรศการเคลื่อนที่ แวร์ไซแอนซ์มีตส์อิมแมจิเนชัน, รถไฟเหาะตีลังกา ไฮเปอร์สเปซเมาต์เทน, พิพิธภัณฑ์ ลอนช์เบย์ และการแสดงตอนกลางคืน *[[สตาร์ วอร์ส: อะกาแลกติกสเปกสะเพคแทกคิวลา|อะกาแลกติกสเปกสะเพคแทกคิวลา]]* พื้นที่สวนสนุกขนาดใหญ่เรียกว่า กาแลกซีส์เอจ (2019) เปิดให้บริการที่ ดิสนีย์แลนด์ และที่ วอลต์ดิสนีย์เวิลด์ เมื่อกลางปี ค.ศ. 2019 โรงแรม ''สตาร์ วอร์ส'': กาแลกติกสตาร์ครูเซอร์ กำลังก่อสร้างที่วอลต์ดิสนีย์เวิลด์

### โครงการสื่อประสม
มีโครงการสื่อประสมที่เผยแพร่ในสื่อหลากหลายประเภท *[[สตาร์ วอร์ส: ชาโดว์ออฟดิเอมไพร์|ชาโดว์ออฟดิเอมไพร์]]* (1996) เคยเป็นโครงการสื่อประสมที่ดำเนินเรื่องระหว่าง *จักรวรรดิเอมไพร์โต้กลับ* และ *การกลับมาของเจได* ประกอบด้วยนวนิยายเขียนโดย สตีฟ เพอร์รี, หนังสือการ์ตูนชุด, วิดีโอเกมและหุ่นฟิกเกอร์ *[[สตาร์ วอร์ส: เดอะฟอร์ซอันลีชด์ (โครงการ)|เดอะฟอร์ซอันลีชด์]]* (2008–2010) เคยเป็นโครงการที่คล้ายกัน ดำเนินเรื่องระหว่าง *ซิธชำระแค้น* และ *ความหวังใหม่* ประกอบด้วยนวนิยาย, วิดีโอเกมเมื่อปี ค.ศ. 2008, วิดีโอเกมภาคต่อเมื่อปี ค.ศ. 2010, นวนิยายภาพ, อุปกรณ์เสริมเกมสวมบทบาทและของเล่น

## แก่นเรื่อง

*สตาร์ วอร์ส* มีองค์ประกอบต่าง ๆ ได้แก่ กลุ่มอัศวิน, ระบบอัศวิน และ แม่แบบยุงเกียน เช่น "เงา" นอกจากนี้ยังมีการอ้างอิงถึงศาสนาคริสต์จำนวนมาก เช่น การปรากฏตัวของ ดาร์ธ มอล ซึ่งเป็นตัวละครที่ได้รับการออกแบบจากภาพลักษณ์ของปีศาจในศาสนาคริสต์ อนาคินกำเนิดขึ้นมาจากการเกิดบริสุทธิ์ และสันนิษฐานว่าเป็น "ผู้ที่ถูกเลือก" คล้ายกับ เมสสิยาห์ อย่างไรก็ตาม อนาคินไม่เหมือนกับพระเยซู โดยอนาคินได้เข้าสู่ด้านมืดกลายเป็น ดาร์ธ เวเดอร์ ผู้ชั่วร้าย จนถึงในภาพยนตร์ *การกลับมาของเจได* แอดัม ไดรเวอร์ กล่าวว่า ไคโล เร็น ตัวร้ายในไตรภาคต่อซึ่งยกย่องเวเดอร์ เชื่อว่าเขา "ทำในสิ่งที่เขาคิดว่าถูกต้อง" จอร์จ ลูคัส กล่าวว่าแก่นเรื่องของมหากาพย์นี้คือการไถ่บาป

มหากาพย์เล่าเรื่องในรูปแบบของ การเดินทางของวีรบุรุษ เป็นแม่แบบที่พัฒนาโดย โจเซฟ แคมป์เบิลล์ นักปรัมปราวิทยาเปรียบเทียบ ตัวละครหลักแต่ละตัว—อนาคิน, ลุคและเรย์—เดินตามขั้นตอนของวงจรหรือเดินย้อนกลับทำให้กลายเป็นตัวร้าย ขั้นตอนที่เห็นได้ชัดคือ "การไถ่โทษกับบิดา" การสูญเสียผู้เป็นเสมือนกับบิดาของโอบีวัน อาจมีผลกระทบต่อความสัมพันธ์ระหว่างเขากับอนาคิน ซึ่งทั้งโอบีวันและพัลพาทีนต่างก็เปรียบเสมือนบิดาและผู้ชี้แนะของอนาคินเช่นกัน การค้นพบของลุคว่าเวเดอร์เป็นบิดาของเขา สร้างผลกระทบอย่างรุนแรงต่อมหากาพย์และเป็นหนึ่งในการหักมุมที่มีอิทธิพลมากที่สุดต่อวงการภาพยนตร์  ผู้นำสูงสุดสโน้ค ยุยงให้ไคโล เร็น สังหาร ฮาน โซโล บิดาของเขา ไคโลใช้ความจริงที่เรย์เป็นเด็กกำพร้านั้นยั่วยุให้เธอเข้าสู่ด้านมืด บทความในเว็บไซต์ *[[อินเวิร์ส (เว็บไซต์)|อินเวิร์ส]]* กล่าวว่า ในฉากสุดท้ายของ *ปัจฉิมบทแห่งเจได* แสดงเหล่าเด็กรับใช้กำลังเล่นของเล่นซึ่งเป็นตัวลุคและเด็กคนหนึ่งใช้พลังดึงไม้กวาด เป็นสัญลักษณ์ว่า "พลังสามารถพบได้ในคนที่มีจุดเริ่มต้นต่ำต้อย"

### อิทธิพลทางประวัติศาสตร์
รัฐศาสตร์ เป็นองค์ประกอบที่สำคัญของ *สตาร์ วอร์ส* ตั้งแต่เปิดตัวแฟรนไชส์เมื่อปี ค.ศ. 1977 โดยเน้นไปที่การต่อสู้ระหว่าง ระบอบประชาธิปไตยและระบอบเผด็จการ การต่อสู้ระหว่าง อีว็อกกับเอมไพร์และกันแกนกับสหพันธ์พาณิชย์ เป็นตัวแทนของการปะทะกันระหว่างสังคมดั้งเดิมกับสังคมที่ก้าวหน้ากว่า คล้ายกับ สงครามเวียดนาม การออกแบบของดาร์ธ เวเดอร์ได้รับแรงบันดาลใจจากเกราะซามูไรรวมถึงหมวกเหล็กของทหารเยอรมัน แต่เดิม ลูคัสตั้งใจให้ซิธเป็นกลุ่มที่รับใช้จักรพรรดิในแบบเดียวกับที่ *[[ชุทซ์ชตัฟเฟิล]]* รับใช้ อดอล์ฟ ฮิตเลอร์ แต่สุดท้ายถูกลดให้เหลือแค่ตัวละครตัวเดียวนั้นคือเวเดอร์ สตอร์มทรูปเปอร์ เป็นการยืมชื่อมาจากทหารเยอรมันซึ่งเรียกว่า "ช็อก" ทรูปเปอร์ ในสงครามโลกครั้งที่หนึ่ง เจ้าหน้าที่ของจักรวรรดิสวมเครื่องแบบคล้ายชุดเจ้าหน้าที่ในกองกำลังเยอรมันในช่วงสงครามโลกครั้งที่สอง และบนหมวกของเจ้าหน้าที่ทางการเมืองและเจ้าหน้าที่รักษาความปลอดภัย มีสัญลักษณ์สีเงินคล้ายกับสัญลักษณ์ของ เอ็สเอ็ส-โทเทินค็อพฟ์แฟร์เบ็นเดอ มีคำศัพท์จากสงครามโลกครั้งที่สองถูกใช้ในภาพยนตร์ เช่น ดาวเคราะห์ เคสเซิล (หมายถึงการล้อมฝ่ายตรงข้ามไว้) และ ฮอธ (ตั้งชื่อตามนายพลเยอรมัน ที่ทำหน้าที่ในแนวหน้าฝั่งตะวันออกซึ่งหิมะตกหนัก) ในฉากที่ผู้บัญชาการมองผ่านจอในวอร์คเกอร์ เอที-เอที ใน *จักรวรรดิเอมไพร์โต้กลับ* คล้ายกับมุมมองภายในรถถัง การต่อสู้ในอวกาศของภาพยนตร์ต้นฉบับนั้นนำมาจากการต่อสู้ทางอากาศในสงครามโลกครั้งที่หนึ่งและสงครามโลกครั้งที่สอง

พัลพาทีนเป็นสมุหนายกก่อนที่จะกลายเป็นจักรพรรดิในไตรภาคต้น คล้ายกับบทบาทของฮิตเลอร์ก่อนแต่งตั้งตัวเองเป็น *[[ฟือเรอร์]]* ลูคัสยังได้นำความเป็นผู้เผด็จการจากบุคคลในอดีตมาใส่ในตัวละคร เช่น จูเลียส ซีซาร์, นโปเลียน โบนาปาร์ตและความเป็นนักการเมืองจาก ริชาร์ด นิกสัน การกวาดล้างเจไดครั้งใหญ่ คล้ายกับเหตุการณ์ใน คืนมีดยาว การเสื่อมลงของสาธารณรัฐกาแลกติกนำมาจากการล่มสลายของประชาธิปไตยของสาธารณรัฐโรมัน และการสถาปนาจักรวรรดิโรมัน

สำหรับแรงบันดาลใจของในการสร้างปฐมภาคีซึ่งเกิดจาก "เถ้าถ่านของจักรวรรดิ" นั้นเจ.เจ. แอบรัมส์ผู้กำกับ *อุบัติการณ์แห่งพลัง* พูดถึงการสนทนากับนักเขียนว่า ถ้าหากนาซีหนีไปอาร์เจนตินาหลังจบสงครามโลกครั้งที่สองแล้วและ "เริ่มทำงานร่วมกันอีกครั้ง"


ไฟล์:Luftkampf im Pazifik Juni 1942.jpg|สงครามทางอากาศในสงครามโลกครั้งที่สองเป็นแรงบันดาลใจให้กับฉากต่อสู้กับอวกาศ
ไฟล์:Flag of the First Galactic Empire.svg|ธงและสัญลักษณ์ของจักรวรรดินั้นคล้ายคลึงกับพรรคนาซีและเยอรมนีในระหว่างการปกครองโดยนาซี


## หมายเหตุ

## อ้างอิง

## ผลงานที่อ้างถึง

* 
* 
* 
* 
* 

## ดูเพิ่ม
* 
* 
* 
* 
* 
* 
* 
* 

## แหล่งข้อมูลอื่น

* 
* 
* ''Star Wars'' Map – 2020 official; HiRez; WebSite

หมวดหมู่:ภาพยนตร์สตาร์ วอร์ส
หมวดหมู่:ภาพยนตร์ซีรีส์
หมวดหมู่:สตาร์ วอร์ส
หมวดหมู่:บันเทิงคดีเกี่ยวกับการทหาร
หมวดหมู่:ภาพยนตร์มหากาพย์อเมริกัน